title: Padomes Lēmums (2018. gada 16. jūlijs), ar ko atjauno Eiropas Profesionālās izglītības attīstības centra valdi

text:
               19.7.2018

               LV

               Eiropas Savienības Oficiālais Vēstnesis

               C 253/9

         PADOMES LĒMUMS
   (2018. gada 16. jūlijs),
   ar ko atjauno Eiropas Profesionālās izglītības attīstības centra valdi
   (2018/C 253/03)
   EIROPAS SAVIENĪBAS PADOME,
   ņemot vērā Padomes Regulu (EEK) Nr. 337/75 (1975. gada 10. februāris), ar ko izveido Eiropas Profesionālās izglītības attīstības centru (1), un jo īpaši tās 4. pantu,
   Ņemot vērā savu pārstāvju kandidātu sarakstus, ko dalībvalstu valdības ir nosūtījušas Padomei, un darba devēju un darba ņēmēju pārstāvju kandidātu sarakstu, ko Komisija nosūtījusi Padomei,
   tā kā:

               (1)

               Padome ar 2015. gada 14. jūlija lēmumu (2) un 2015. gada 14. septembra lēmumu (3) iecēla Eiropas Profesionālās izglītības attīstības centra (“centrs”) valdes locekļus uz laikposmu no 2015. gada 18. septembra līdz 2018. gada 17. septembrim.

               (2)

               Šā centra valdes locekļi būtu jāieceļ uz trīs gadiem,

         IR PIEŅĒMUSI ŠO LĒMUMU.
   1. pants
   Ar šo turpmāk minētās personas ir ieceltas par Eiropas Profesionālās izglītības attīstības centra valdes locekļiem uz laikposmu no 2018. gada 18. septembra līdz 2021. gada 17. septembrim:
   I.   VALDĪBU PĀRSTĀVJI

               Beļģija (pēc rotācijas)

               Flāmu kopiena: Nathalie VERSTRAETE kundze
               Franču kopiena: Guibert DEBROUX kungs

               Čehijas Republika

                  Marta STARÁ kundze

               Dānija

                  Lise Lotte TOFT kundze

               Vācija

                  Peter THIELE kungs

               Igaunija

                  Rita SIILIVASK kundze

               Īrija

                  Selen GUERIN kundze

               Grieķija

                  Pafsanias-Andreas PAPAGEORGIOU kungs

               Francija

                  Nadine NERGUISIAN kundze

               Horvātija

                  Vesna HRVOJ-ŠIC kundze

               Kipra

                  George PANAYIDES kungs

               Latvija

               Rūta GINTAUTES-MARIHINAS kundze

               Lietuva

                  Saulius ZYBARTAS kungs

               Ungārija

                  Krisztina TOMORNÉ VUJKOV kundze

               Malta

                  Vince MAIONE kungs

               Nīderlande

                  Peter van IJSSELMUIDEN kungs

               Austrija

                  Eduard STAUDECKER kungs

               Polija

                  Piotr BARTOSIAK kungs

               Rumānija

                  Felicia Ioana SÄNDULESCU kundze

               Slovēnija

                  Slavica ČERNOŠA kundze

               Somija

                  Kari NYYSSÖLÄ kungs

               Zviedrija

                  Carina LINDEN kundze

               Apvienotā Karaliste

                  Ann MILLER kundze

   II.   DARBA ŅĒMĒJU ORGANIZĀCIJU PĀRSTĀVJI

               Beļģija

                  Françoise WIBRIN kundze

               Bulgārija

                  Yuliya SIMEONOVA kundze

               Čehijas Republika

                  Petr PEČENKA kungs

               Dānija

                  Erik SCHMIDT kungs

               Vācija

                  Mario PATUZZI kungs

               Igaunija

                  Katja TOOMSALU kundze

               Īrija

                  Frank VAUGHAN kungs

               Grieķija

                  Georgios CHRISTOPOULOS kungs

               Spānija

                  Juan-Carlos MORALES kungs

               Francija

                  Christine SAVANTRE kundze

               Horvātija

                  Katarina RUMORA kundze

               Itālija

                  Milena MICHELETTI kundze

                  Fabrizio DACREMA kungs (no 2018. gada novembra)

               Latvija

               Linda ROMELES kundze

               Luksemburga

                  Jean-Claude REDING kungs

               Malta

                  Elaine GERMANI kundze

               Nīderlande

                  Isabel COENEN kundze

               Austrija

                  Isabelle OURNY kundze

               Polija

                  Dagmara IWANCIW kundze

               Portugāle

                  José CORDEIRO kungs

               Slovēnija

                  Sanja LEBAN TROJAR kundze

               Slovākija

                  Petronela KURAJOVÁ kundze

               Somija

                  Kirsi RASINAHO kundze

               Zviedrija

                  Ann-Sofi SJÖBERG kundze

               Apvienotā Karaliste

                  Kirsi-Marja KEKKI kundze

   III.   DARBA DEVĒJU ORGANIZĀCIJU PĀRSTĀVJI

               Beļģija

                  Anneleen BETTENS kundze

               Čehijas Republika

                  Miloš RATHOUSKÝ kungs

               Dānija

                  Alex HOOSHIAR kungs

               Vācija

                  Barbara DORN kundze

               Igaunija

                  Anneli ENTSON kundze

               Īrija

                  Tony DONOHOE kungs

               Grieķija

                  Christos IOANNOU kungs

               Francija

                  Siham SAIDI kundze

               Kipra

                  Maria STYLIANOU THEODORU kundze

               Latvija

               Ilona KIUKUCĀNES kundze

               Ungārija

                  Adrienn BÁLINT kundze

               Malta

                  Joe FARRUGIA kungs

               Austrija

                  Gerhard RIEMER kungs

               Polija

                  Andrzej STĘPNIKOWSKI kungs

               Portugāle

                  Anna Maria SANTOS GOUVELA LOPES kundze

               Rumānija

                  Julian GROPOSILA kungs

               Slovēnija

                  Simon OGRIZEK kungs

               Slovākija

                  Martin HOŠTÁK kungs

               Somija

                  Mirja HANNULA kundze

               Zviedrija

                  Pär LUNDSTRÖM kungs

               Apvienotā Karaliste

                  Graham LANE kungs

         2. pants
   Padome vēl neizraudzītos locekļus ieceļ vēlāk.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu informācijas vajadzībām publicē Eiropas Savienības Oficiālajā Vēstnesī.

      Briselē, 2018. gada 16. jūlijā

            Padomes vārdā –

            priekšsēdētājs

         J. BOGNER-STRAUSS

      (1)  OV L 39, 13.2.1975., 1. lpp.

      (2)  Padomes Lēmums (2015. gada 14. jūlijs), ar ko atjauno Eiropas Profesionālās izglītības attīstības centra valdi (OV C 232, 16.7.2015., 2. lpp.).

      (3)  Padomes Lēmums (2015. gada 14. septembris), ar ko atjauno Eiropas Profesionālās izglītības attīstības centra valdi (OV C 305, 16.9.2015., 2. lpp.).


title: Padomes Lēmums (ES) 2018/1062 (2018. gada 16. jūlijs) par nostāju, kas Eiropas Savienības vārdā jāieņem CETA Apvienotajā komitejā, kura izveidota ar Visaptverošo ekonomikas un tirdzniecības nolīgumu starp Kanādu, no vienas puses, un Eiropas Savienību un tās dalībvalstīm, no otras puses, attiecībā uz CETA Apvienotās komitejas un specializēto komiteju reglamenta pieņemšanu

text:
                  27.7.2018

                  LV

                  Eiropas Savienības Oficiālais Vēstnesis

                  L 190/13

         PADOMES LĒMUMS (ES) 2018/1062
         (2018. gada 16. jūlijs)
         par nostāju, kas Eiropas Savienības vārdā jāieņem CETA Apvienotajā komitejā, kura izveidota ar Visaptverošo ekonomikas un tirdzniecības nolīgumu starp Kanādu, no vienas puses, un Eiropas Savienību un tās dalībvalstīm, no otras puses, attiecībā uz CETA Apvienotās komitejas un specializēto komiteju reglamenta pieņemšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 91. pantu saistībā ar 100. panta 2. punktu, 207. panta 4. punkta pirmo daļu un 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Padomes Lēmumā (ES) 2017/37 (1) paredzēts Eiropas Savienības vārdā parakstīt Visaptverošo ekonomikas un tirdzniecības nolīgumu (CETA) starp Kanādu, no vienas puses, un Eiropas Savienību un tās dalībvalstīm, no otras puses (“nolīgums”). Nolīgums tika parakstīts 2016. gada 30. oktobrī.

                     (2)

                     Padomes Lēmumā (ES) 2017/38 (2) paredzēta nolīguma daļu provizoriska piemērošana, tostarp CETA Apvienotās komitejas un specializēto komiteju izveide. Nolīgums tiek provizoriski piemērots kopš 2017. gada 21. septembra.

                     (3)

                     Ievērojot nolīguma 26.1. panta 4. punkta d) apakšpunktu, CETA Apvienotajai komitejai ir jāpieņem savs reglaments.

                     (4)

                     Ievērojot nolīguma 26.2. panta 4. punktu, specializētajām komitejām ir jānosaka un jāgroza savs reglaments, ja to uzskata par lietderīgu.

                     (5)

                        CETA Apvienotajai komitejai pirmajā sanāksmē ir jāpieņem savs reglaments, kā paredzēts nolīgumā.

                     (6)

                     Ja vien katra specializētā komiteja, ievērojot 26.2. panta 4. punktu, nelemj citādi, reglaments mutatis mutandis jāpiemēro specializētajām komitejām.

                     (7)

                     Tādēļ, lai nodrošinātu efektīvu nolīguma īstenošanu, ir lietderīgi noteikt nostāju, kas Savienības vārdā ir jāieņem CETA Apvienotajā komitejā, pamatojoties uz pievienoto CETA Apvienotās komitejas lēmuma projektu par tās reglamentu,

               IR PIEŅĒMUSI ŠO LĒMUMU.

            1. pants
            Nostājas, kas Savienības vārdā ir jāieņem CETA Apvienotās komitejas, kura izveidota ar Visaptverošo ekonomikas un tirdzniecības nolīgumu (CETA) starp Kanādu, no vienas puses, un Eiropas Savienību un tās dalībvalstīm, no otras puses, pirmajā sanāksmē attiecībā uz CETA Apvienotās komitejas un specializēto komiteju reglamentu, pamatā ir CETA Apvienotās komitejas lēmuma projekts, kas pievienots šim lēmumam.

            2. pants
            Šis lēmums ir adresēts Komisijai.

            Briselē, 2018. gada 16. jūlijā

                  Padomes vārdā –

                  priekšsēdētāja

               J. BOGNER-STRAUSS

            (1)  Padomes Lēmums (ES) 2017/37 (2016. gada 28. oktobris) par to, lai Eiropas Savienības vārdā parakstītu Visaptverošu ekonomikas un tirdzniecības nolīgumu (CETA) starp Kanādu, no vienas puses, un Eiropas Savienību un tās dalībvalstīm, no otras puses (OV L 11, 14.1.2017., 1. lpp.).

            (2)  Padomes Lēmums (ES) 2017/38 (2016. gada 28. oktobris) par to, lai provizoriski piemērotu Visaptverošu ekonomikas un tirdzniecības nolīgumu (CETA) starp Kanādu, no vienas puses, un Eiropas Savienību un tās dalībvalstīm, no otras puses (OV L 11, 14.1.2017., 1080. lpp.).

            PROJEKTS

               CETA APVIENOTĀS KOMITEJAS LĒMUMS Nr. […/2018]
            (…),
            ar ko pieņem tās un specializēto komiteju reglamentu

               CETA APVIENOTĀ KOMITEJA,
            ņemot vērā Visaptverošo ekonomikas un tirdzniecības nolīgumu (CETA) starp Kanādu, no vienas puses, un Eiropas Savienību un tās dalībvalstīm, no otras puses, un jo īpaši tā 26.1. panta 4. punkta d) apakšpunktu un 26.2. panta 4. punktu,
            tā kā:

                        (1)

                        Saskaņā ar nolīguma 30.7. panta 3. punktu atsevišķas nolīguma daļas kopš 2017. gada 21. septembra tiek piemērotas provizoriski.

                        (2)

                        Atbilstīgi nolīguma 26.1. panta 4. punkta d) apakšpunktam CETA Apvienotajai komitejai ir jāpieņem savs reglaments.

                        (3)

                        Atbilstīgi nolīguma 26.2. panta 4. punktam specializētās komitejas nosaka un groza savu reglamentu, ja to uzskata par vajadzīgu,

                  IR PIEŅĒMUSI ŠO LĒMUMU.
            Ar šo tiek pieņemts CETA Apvienotās komitejas un tās specializēto komiteju reglaments, kas izklāstīts pielikumā.

               [Vieta, datums]

                     CETA Apvienotās komitejas vārdā –

                     līdzpriekšsēdētāji

            PIELIKUMS

               CETA APVIENOTĀS KOMITEJAS REGLAMENTS

               1. noteikums
               Sastāvs un vadība

                  1.   CETA Apvienotā komiteja, kas izveidota saskaņā ar 26.1. pantu Visaptverošajā ekonomikas un tirdzniecības nolīgumā (CETA) starp Kanādu, no vienas puses, un Eiropas Savienību un tās dalībvalstīm, no otras puses (“nolīgums”), veic savus pienākumus, kā noteikts nolīguma 26.1. pantā, uzņemas atbildību par nolīguma īstenošanu un piemērošanu un sekmē tā vispārējo mērķu sasniegšanu.

                  2.   Atbilstīgi nolīguma 26.1. panta 1. punktā minētajam CETA Apvienotās komitejas sastāvā ir nolīguma Pušu pārstāvji (turpmāk “CETA Apvienotās komitejas locekļi”), un tās līdzpriekšsēdētāji ir Kanādas starptautiskās tirdzniecības ministrs un par tirdzniecību atbildīgais Eiropas Komisijas loceklis. Līdzpriekšsēdētājus var pārstāvēt viņu attiecīgās pilnvarotās personas, kā paredzēts nolīguma 26.1. panta 1. punktā.

                  3.   Šajā reglamentā “Puses” ir Puses, kas definētas nolīguma 1.1. pantā.

               2. noteikums
               Pārstāvība

                  1.   Katra Puse paziņo otrai nolīguma Pusei sarakstu ar tās CETA Apvienotās komitejas locekļiem. Sarakstu pārvalda un atjaunina CETA Apvienotās komitejas sekretariāts.

                  2.   CETA Apvienotās komitejas līdzpriekšsēdētāju var pārstāvēt pilnvarota persona, ja līdzpriekšsēdētājs pats nevar piedalīties sanāksmē. Līdzpriekšsēdētājs vai viņa pilnvarota persona rakstveidā informē otru līdzpriekšsēdētāju un attiecīgo kontaktpunktu par pilnvarošanu iespējami savlaicīgi pirms sanāksmes.

                  3.   CETA Apvienotās komitejas līdzpriekšsēdētāja pilnvarotajai personai ir līdzpriekšsēdētāja tiesības tādā mērā, kā tas noteikts pilnvarojumā. Šajā reglamentā turpmākas atsauces uz CETA Apvienotās komitejas locekļiem un līdzpriekšsēdētājiem tiek saprastas kā atsauces arī uz pilnvarotajām personām.

               3. noteikums

                  CETA Apvienotās komitejas sekretariāts

                  CETA kontaktpunkti, kurus nolīguma Puses iecēlušas saskaņā ar nolīguma 26.5. pantu, pilda CETA Apvienotās komitejas sekretariāta funkcijas.

               4. noteikums
               Sanāksmes

                  1.   Atbilstīgi nolīguma 26.1. panta 2. punktam CETA Apvienotās komitejas sanāksmes notiek reizi gadā vai pēc kādas nolīguma Puses pieprasījuma. Sanāksmes notiek pārmaiņus Briselē un Otavā, ja vien līdzpriekšsēdētāji nelemj citādi.

                  2.   Atbilstīgi nolīguma 26.6. panta 1. punktam CETA Apvienotās komitejas sanāksmes var rīkot videokonferences vai telefonkonferences veidā.

                  3.   CETA Apvienotās komitejas sekretariāts sasauc katru Apvienotās komitejas sanāksmi laikā un vietā, par kuru nolīguma Puses ir vienojušās. Kā paredzēts 26.6. panta 2. punktā, nolīguma Puses cenšas sasaukt sanāksmi 30 dienu laikā pēc tam, kad nolīguma Puse saņem otras nolīguma Puses lūgumu sasaukt sanāksmi.

               5. noteikums
               Deleģēšana

                  CETA Apvienotās komitejas locekļus var pavadīt valsts pārvaldes amatpersonas. Pirms katras sanāksmes CETA Apvienotās komitejas līdzpriekšsēdētājus informē par katras nolīguma Puses delegācijas paredzēto sastāvu.

               6. noteikums
               Dokumenti
               Ja CETA Apvienotās komitejas apspriežu pamatā ir rakstiski apliecinoši dokumenti, CETA Apvienotās komitejas sekretariāts tos numurē un izplata kā CETA Apvienotās komitejas dokumentus.

               7. noteikums
               Sarakste

                  1.   CETA Apvienotās komitejas līdzpriekšsēdētājiem adresēto saraksti CETA Apvienotās komitejas sekretariāts attiecīgā gadījumā nosūta CETA Apvienotās komitejas locekļiem.

                  2.   Saraksti no CETA Apvienotās komitejas līdzpriekšsēdētājiem CETA Apvienotās komitejas sekretariāts nosūta saņēmējiem un attiecīgā gadījumā numurē un izplata pārējiem CETA Apvienotās komitejas locekļiem.

               8. noteikums
               Sanāksmju darba kārtība

                  1.   Katrai sanāksmei CETA Apvienotās komitejas sekretariāts sagatavo provizorisku darba kārtību. To kopā ar attiecīgajiem dokumentiem pārsūta CETA Apvienotās komitejas locekļiem, tostarp līdzpriekšsēdētājiem, ne vēlāk kā 15 kalendārās dienas pirms sanāksmes sākuma.

                  2.   Pagaidu darba kārtībā iekļauj jautājumus, par kuriem CETA Apvienotās komitejas sekretariāts vēlākais 21 dienu pirms sanāksmes sākuma ir saņēmis kādas nolīguma Puses lūgumu tos iekļaut darba kārtībā kopā ar attiecīgajiem dokumentiem.

                  3.   CETA Apvienotās komitejas līdzpriekšsēdētāji publisko pagaidu darba kārtības kopīgi apstiprināto versiju pirms CETA Apvienotās komitejas sanāksmes, ievērojot nolīguma 26.4. pantu.

                  4.   CETA Apvienotā komiteja katras sanāksmes sākumā darba kārtību apstiprina. Ja nolīguma Puses attiecīgi lemj, darba kārtībā var iekļaut arī provizoriskajā darba kārtībā neiekļautus jautājumus.

                  5.   CETA Apvienotās komitejas līdzpriekšsēdētāji, savstarpēji vienojoties, var uzaicināt novērotājus, tostarp nolīguma Pušu citu struktūru pārstāvjus vai neatkarīgus ekspertus, lai tie piedalītos sanāksmēs un sniegtu informāciju par konkrētiem jautājumiem.

                  6.   CETA Apvienotās komitejas līdzpriekšsēdētāji, savstarpēji vienojoties, var saīsināt vai pagarināt 1. un 2. punktā norādītos termiņus, lai ņemtu vērā vajadzības konkrētajā gadījumā.

               9. noteikums
               Protokols

                  1.   Katras sanāksmes protokolu CETA Apvienotās komitejas sekretariāts parasti sagatavo 21 dienas laikā pēc sanāksmes beigām, ja vien, savstarpēji vienojoties, netiek nolemts citādi.

                  2.   Protokolā parasti sniedz kopsavilkumu par katru darba kārtības jautājumu, vajadzības gadījumā norādot:

                              a)

                                 CETA Apvienotajai komitejai iesniegtos dokumentus;

                              b)

                              paziņojumus, ko kāds CETA Apvienotās komitejas loceklis ir lūdzis iekļaut protokolā; un

                              c)

                              pieņemtos lēmumus, sniegtos ieteikumus, pieņemtos kopīgos paziņojumus un secinājumus par turpmāku darbību konkrētos jautājumos.

                  3.   Protokolā norāda visu personu, kas jebkādā statusā piedalījušās sanāksmē, vārdus un uzvārdus, amatus un piederību kādai struktūrai.

                  4.   Protokolu rakstiski apstiprina līdzpriekšsēdētāji 28 dienu laikā no sanāksmes dienas vai kādā citā termiņā, par ko nolīguma Puses nolēmušas. Pēc apstiprināšanas protokolu divos eksemplāros paraksta CETA Apvienotās komitejas sekretariātā ietilpstošie kontaktpunkti, un katra nolīguma Puse saņem šo dokumentu oriģinālu. Puses var nolemt, ka šī prasība tiek izpildīta arī ar parakstīšanu un apmaiņu ar elektroniskām versijām. Parakstīto protokolu kopijas nosūta CETA Apvienotās komitejas locekļiem.

                  5.   CETA Apvienotās komitejas sekretariāts arī sagatavo protokola kopsavilkumu. Kad Apvienotās komitejas līdzpriekšsēdētāji ir apstiprinājuši kopsavilkuma tekstu, tie publisko protokola kopsavilkumu, ievērojot nolīguma 26.4. pantu.

               10. noteikums
               Lēmumi un ieteikumi

                  1.   CETA Apvienotā komiteja pieņem lēmumus visos jautājumos, par kuriem tas paredzēts šajā nolīgumā, un var izstrādāt arī attiecīgus ieteikumus. CETA Apvienotā komiteja rīkojas, savstarpēji vienojoties, kā paredzēts nolīguma 26.3. panta 3. punktā.

                  2.   Sanāksmju starplaikā CETA Apvienotā komiteja var pieņemt lēmumus vai ieteikumus rakstiskā procedūrā, ja nolīguma Puses tā lemj, savstarpēji vienojoties. Šim nolūkam priekšlikuma tekstu līdzpriekšsēdētāji rakstiski nosūta CETA Apvienotās komitejas locekļiem atbilstīgi 7. noteikumam, norādot termiņu, kurā locekļiem jāpaziņo bažas vai grozījumi, ko viņi vēlas ieviest. Pieņemtos priekšlikumus paziņo saskaņā ar 7. noteikumu, tiklīdz beidzies termiņš, un reģistrē nākamās sanāksmes protokolā.

                  3.   Ja CETA Apvienotā komiteja saskaņā ar nolīgumu ir pilnvarota pieņemt lēmumus, ieteikumus vai skaidrojumus, šādus aktus attiecīgi sauc par “lēmumu”, “ieteikumu” vai “skaidrojumu”. CETA Apvienotās komitejas sekretariāts katram lēmumam, ieteikumam vai skaidrojumam piešķir kārtas numuru, norāda pieņemšanas datumu un sniedz jautājuma aprakstu. Katrā lēmumā norāda dienu, kad tas stājas spēkā, ar nosacījumu, ka tiek izpildītas jebkādas nepieciešamās iekšējās prasības un procedūras.

                  4.   Katru lēmumu, ieteikumu vai skaidrojumu paraksta CETA Apvienotās komitejas līdzpriekšsēdētāji.

                  5.   Nolīguma Puses nodrošina, ka lēmumi, ieteikumi vai skaidrojumi, ko pieņēmusi CETA Apvienotā komiteja, tiek publiskoti.

                  6.   Ja CETA Apvienotā komiteja pieņem lēmumus par grozījumiem nolīguma protokolos un pielikumos saskaņā ar nolīguma 30.2. panta 2. punktu, visas valodu versijas ir vienlīdz autentiskas, kā paredzēts nolīguma 30.11. pantā.

               11. noteikums
               Publicitāte un konfidencialitāte

                  1.   Ja vien nolīgumā nav noteikts citādi vai ja līdzpriekšsēdētāji nelemj citādi, CETA Apvienotās komitejas sanāksmes nav atklātas.

                  2.   Ja kāda nolīguma Puse CETA Apvienotajai komitejai, kādai specializētajai komitejai vai citām struktūrām, kas izveidotas ar nolīgumu, iesniedz informāciju, kura uzskatāma par konfidenciālu vai aizsargātu pret izpaušanu saskaņā ar minētās Puses normatīvajiem aktiem, otra nolīguma Puse rīkojas ar šo informāciju kā ar konfidenciālu informāciju, kā paredzēts nolīguma 26.4. pantā.

               12. noteikums
               Valodas

                  1.   CETA Apvienotās komitejas oficiālās valodas ir nolīguma Pušu oficiālās valodas.

                  2.   CETA Apvienotās komitejas darba valodas ir angļu un/vai franču valoda. Ja vien līdzpriekšsēdētāji nelemj citādi, CETA Apvienotā komiteja parasti savās apspriedēs izmanto dokumentus, kas sagatavoti šajās valodās.

               13. noteikums
               Izdevumi

                  1.   Katra nolīguma Puse sedz izdevumus, kas tai rodas saistībā ar dalību CETA Apvienotās komitejas sanāksmēs.

                  2.   Izdevumus saistībā ar sanāksmju organizēšanu un dokumentu pavairošanu sedz tā nolīguma Puse, kas rīko sanāksmi.

                  3.   Izdevumus saistībā ar mutisko tulkošanu uz Apvienotās komitejas darba valodām un no tām sedz tā nolīguma Puse, kas rīko sanāksmi. Nolīguma Puse, kas pieprasa mutisko un rakstisko tulkošanu uz valodām, kuras nav 12. noteikumā norādītās darba valodas, vai no šīm valodām, maksā par šiem pakalpojumiem.

               14. noteikums
               Specializētās komitejas un citas struktūras

                  1.   Atbilstīgi 26.1. panta 4. punkta b) apakšpunktam CETA Apvienotā komiteja pārrauga visu specializēto komiteju un citu saskaņā ar šo nolīgumu izveidoto struktūru darbu.

                  2.   CETA Apvienoto komiteju rakstveidā informē par specializēto komiteju vai citu saskaņā ar šo nolīgumu izveidoto struktūru ieceltajiem kontaktpunktiem. Visu attiecīgo saraksti, dokumentus un paziņojumus saistībā ar nolīguma īstenošanu starp katras specializētās komitejas kontaktpunktiem vienlaikus nosūta CETA Apvienotās komitejas sekretariātam.

                  3.   Atbilstīgi 26.2. panta 6. punktam specializētās komitejas informē CETA Apvienoto komiteju par katras savas sanāksmes rezultātiem un secinājumiem.

                  4.   Ja vien katra specializētā komiteja nelemj citādi atbilstīgi nolīguma 26.2. panta 4. punktam, šo reglamentu mutatis mutandis piemēro specializētajām komitejām un citām struktūrām, kas izveidotas saskaņā ar nolīgumu.


Komisijas 03.08.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.8786 - APG Asset Management / DV4 / Qatari Diar Europe LLP) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Dalībvalstu valdību pārstāvju Lēmums (ES, Euratom) 2018/1150 (2018. gada 25. jūlijs), ar ko ieceļ amatā Tiesas tiesnesi

text:
                  20.8.2018

                  LV

                  Eiropas Savienības Oficiālais Vēstnesis

                  L 209/1

         DALĪBVALSTU VALDĪBU PĀRSTĀVJU LĒMUMS (ES, Euratom) 2018/1150
         (2018. gada 25. jūlijs),
         ar ko ieceļ amatā Tiesas tiesnesi
         EIROPAS SAVIENĪBAS DALĪBVALSTU VALDĪBU PĀRSTĀVJI,
         ņemot vērā Līgumu par Eiropas Savienību un jo īpaši tā 19. pantu,
         ņemot vērā Līgumu par Eiropas Savienības darbību un jo īpaši tā 253. un 255. pantu,
         ņemot vērā Eiropas Atomenerģijas kopienas dibināšanas līgumu un jo īpaši tā 106.a panta 1. punktu,
         tā kā:

                     (1)

                     Četrpadsmit Tiesas tiesnešu un piecu ģenerāladvokātu pilnvaru termiņš beigsies 2018. gada 6. oktobrī. Būtu jāveic iecelšana šajos amatos laikposmam, kas sākas 2018. gada 7. oktobrī.

                     (2)

                     Tiesnešu un ģenerāladvokātu pilnvaru termiņš ir seši gadi.

                     (3)

                     Tiesas tiesneša amatam ir ierosināta Nuno José CARDOSO DA SILVA PIÇARRA kunga kandidatūra.

                     (4)

                     Komiteja, kas izveidota saskaņā ar Līguma par Eiropas Savienības darbību 255. pantu, ir sniegusi atzinumu par Nuno José CARDOSO DA SILVA PIÇARRA kunga atbilstību Tiesas un Vispārējās tiesas tiesneša pienākumu veikšanai,

               IR PIEŅĒMUŠI ŠO LĒMUMU.

            1. pants

               Nuno José CARDOSO DA SILVA PIÇARRA kungs tiek iecelts par Tiesas tiesnesi laikposmam no 2018. gada 7. oktobra līdz 2024. gada 6. oktobrim.

            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Briselē, 2018. gada 25. jūlijā

                  Priekšsēdētājs

               N. MARSCHIK


Komisijas 30.08.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.8982 - Ivanhoe Cambridge / Public Sector Pension Investment Board / LPs) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Komisijas Lēmums (ES) 2018/1222 (2018. gada 5. septembris) par ierosināto pilsoņu iniciatīvu End the Cage Age (izziņots ar dokumenta numuru C(2018) 5829)

text:
                  10.9.2018

                  LV

                  Eiropas Savienības Oficiālais Vēstnesis

                  L 227/7

         KOMISIJAS LĒMUMS (ES) 2018/1222
         (2018. gada 5. septembris)
         par ierosināto pilsoņu iniciatīvu End the Cage Age

               (izziņots ar dokumenta numuru C(2018) 5829)

         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 16. februāra Regulu (ES) Nr. 211/2011 par pilsoņu iniciatīvu (1) un jo īpaši tās 4. pantu,
         tā kā:

                     (1)

                     Ierosinātās pilsoņu iniciatīvas End the Cage Age priekšmets attiecas uz šo: “Eiropas Savienībā simtiem miljonu lauksaimniecības dzīvnieku lielāko dzīves daļu pavada sprostos, un tas viņiem rada lielas ciešanas. Aicinām Eiropas Komisiju izbeigt šo necilvēcīgo apiešanos ar lauksaimniecības dzīvniekiem.”

                     (2)

                     Ierosinātās pilsoņu iniciatīvas mērķi attiecas uz šo: “Katru gadu milzīgs skaits lauksaimniecības dzīvnieku cieš sprostu dēļ. Tie ir nežēlīgi un nevajadzīgi, jo dzīvnieku labturības ziņā ir iespējamas progresīvākas sistēmas, kurās neizmanto sprostus. Tāpēc Komisija tiek aicināta ierosināt regulējumu, kas aizliedz izmantot: dējējvistām, trušiem, jaunvistām, vaislas broileriem, vaislas dējējputniem, paipalām, pīlēm un zosīm – būrus; sivēnmātēm – atnešanās sprostus; sivēnmātēm – individuālos aizgaldus (gadījumos, kad tie nav jau aizliegti); teļiem – individuālos aizgaldus (gadījumos, kad tie nav jau aizliegti).”

                     (3)

                     Līgumā par Eiropas Savienību (LES) ir nostiprināta Savienības pilsonība, un tas pilnveido Savienības demokrātisko darbību, citstarp nosakot, ka katram pilsonim ir tiesības piedalīties Savienības demokrātijas norisēs, organizējot Eiropas pilsoņu iniciatīvu.

                     (4)

                     Tālab pilsoņu iniciatīvai vajadzīgajām procedūrām un nosacījumiem jābūt skaidriem, vienkāršiem, viegli īstenojamiem un samērīgiem ar pilsoņu iniciatīvas būtību, lai tiktu veicināta pilsoņu līdzdalība un Savienība kļūtu viņiem pieejamāka.

                     (5)

                     Līgumu īstenošanas vajadzībām ir iespējams, balstoties uz LESD 43. panta 2. punktu, pieņemt Savienības tiesību aktu, kurā nosaka kopējās lauksaimniecības politikas mērķu īstenošanai vajadzīgas normas, arī aizliegumu lauksaimnieciskās ražošanas kontekstā izmantot sprostus.

                     (6)

                     Ciktāl ierosinātās pilsoņu iniciatīvas mērķis ir panākt, lai Komisija nāk klajā ar tāda tiesību akta priekšlikumiem, kas noteiktu aizliegumus lauksaimnieciskajai ražošanai, tā nav redzamā pretrunā ar Komisijas pilnvarām iesniegt tāda Savienības tiesību akta priekšlikumu, kura nolūks ir Līgumu īstenošana saskaņā ar minētās regulas 4. panta 2. punkta b) apakšpunktu.

                     (7)

                     Turklāt saskaņā ar minētās regulas 3. panta 2. punktu ir izveidota pilsoņu komiteja un ieceltas kontaktpersonas, un ierosinātā pilsoņu iniciatīva nav nedz acīmredzami aizskaroša, nenozīmīga vai provokatīva, nedz acīmredzami pretrunā Savienības vērtībām, kas noteiktas LES 2. pantā.

                     (8)

                     Tāpēc ierosinātā pilsoņu iniciatīva End the Cage Age būtu jāreģistrē,

               IR PIEŅĒMUSI ŠO LĒMUMU.

            1. pants

               1.   Ar šo reģistrē ierosināto pilsoņu iniciatīvu End the Cage Age.

               2.   Attiecībā uz minēto ierosināto pilsoņu iniciatīvu var vākt atbalsta paziņojumus, pamatojoties uz izpratni, ka iniciatīvas mērķis ir panākt Komisijas priekšlikumus tiesību aktam, kas noteiktu ar lauksaimniecisko ražošanu saistītus aizliegumus.

            2. pants
            Šis lēmums stājas spēkā 2018. gada 11. septembrī.

            3. pants
            Šis lēmums ir adresēts ierosinātās pilsoņu iniciatīvas End the Cage Age organizētājiem (pilsoņu komitejas locekļiem), ko pārstāv kontaktpersonas Léopoldine CHARBONNEAUX un Olga KIKOU.

            Briselē, 2018. gada 5. septembrī

                  Komisijas vārdā –

                  pirmais priekšsēdētāja vietnieks

               Frans TIMMERMANS

            (1)  OV L 65, 11.3.2011., 1. lpp.


Komisijas 27.07.2017. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.8435 - FMC / DUPONT DIVESTMENT BUSINESS) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (ES) 2018/1256 (2018. gada 18. septembris), ar ko ieceļ Reģionu komitejas locekļa aizstājēju, ko izvirzījusi Vācijas Federatīvā Republika

text:
                  20.9.2018

                  LV

                  Eiropas Savienības Oficiālais Vēstnesis

                  L 237/11

         PADOMES LĒMUMS (ES) 2018/1256
         (2018. gada 18. septembris),
         ar ko ieceļ Reģionu komitejas locekļa aizstājēju, ko izvirzījusi Vācijas Federatīvā Republika
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 305. pantu,
         ņemot vērā Vācijas valdības priekšlikumu,
         tā kā:

                     (1)

                     Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

                     (2)

                     Pēc Sven AMBROSY kunga pilnvaru termiņa beigām ir atbrīvojusies Reģionu komitejas locekļa aizstājēja vieta,

               IR PIEŅĒMUSI ŠO LĒMUMU.

            1. pants
            Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekļa aizstājēju tiek iecelts:

                        —

                           Oliver SCHENK kungs, Chef der Staatskanzlei und Staatsminister für Bundes- und Europaangelegenheiten (Freistaat Sachsen).

            2. pants
            Šis lēmums stājas spēkā tā pieņemšanas dienā.

            Briselē, 2018. gada 18. septembrī

                  Padomes vārdā –

                  priekšsēdētājs

               G. BLÜMEL

            (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

            (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

            (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


title: Eiropas Parlamenta Lēmums (ES) 2018/1309 (2018. gada 18. aprīlis) par Eiropas Savienības 2016. finanšu gada vispārējā budžeta izpildes apstiprināšanu, I iedaļa – Eiropas Parlaments

text:
               3.10.2018

               LV

               Eiropas Savienības Oficiālais Vēstnesis

               L 248/1

      EIROPAS PARLAMENTA LĒMUMS (ES) 2018/1309
      (2018. gada 18. aprīlis)
      par Eiropas Savienības 2016. finanšu gada vispārējā budžeta izpildes apstiprināšanu, I iedaļa – Eiropas Parlaments
      EIROPAS PARLAMENTS,

                  —

                  ņemot vērā Eiropas Savienības 2016. finanšu gada vispārējo budžetu (1),

                  —

                  ņemot vērā Eiropas Savienības konsolidētos gada pārskatus par 2016. finanšu gadu (COM(2017) 365 – C8-0248/2017) (2),

                  —

                  ņemot vērā 2016. finanšu gada ziņojumu par budžeta un finanšu pārvaldību, I iedaļa – Eiropas Parlaments (3),

                  —

                  ņemot vērā iekšējā revidenta pārskatu par 2016. finanšu gadu,

                  —

                  ņemot vērā Revīzijas palātas pārskatu par budžeta izpildi 2016. finanšu gadā un iestāžu atbildes (4),

                  —

                  ņemot vērā deklarāciju (5) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2016. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Līguma par Eiropas Savienības darbību 314. panta 10. punktu un 318. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6) un jo īpaši tās 164., 165. un 166. pantu,

                  —

                  ņemot vērā Prezidija 2014. gada 16. jūnija lēmumu par iekšējiem noteikumiem par Eiropas Parlamenta budžeta izpildi (7) un jo īpaši tā 22. pantu,

                  —

                  ņemot vērā Reglamenta 94. pantu, 98. panta 3. punktu un IV pielikumu,

                  —

                  ņemot vērā Budžeta kontroles komitejas ziņojumu (A8-0105/2018),

                  A.

                  tā kā priekšsēdētājs 2017. gada 28. jūnijā pieņēma Parlamenta 2016. finanšu gada pārskatus;

                  B.

                  tā kā Parlamenta ģenerālsekretārs kā galvenais deleģētais kredītrīkotājs 2017. gada 10. jūlijā apliecināja, ka ir guvis pamatotu pārliecību par to, ka Parlamenta budžetam piešķirtie līdzekļi ir izlietoti paredzētajiem mērķiem un saskaņā ar pareizas finanšu pārvaldības principiem, un ka ieviestās kontroles procedūras sniedz vajadzīgās garantijas par pakārtoto darījumu likumību un pareizību;

                  C.

                  tā kā Regulas (ES, Euratom) Nr. 966/2012 166. panta 1. punktā ir noteikts, ka visas Savienības iestādes atbilstoši rīkojas, lai veiktu pasākumus attiecībā uz konstatējumiem, kas iekļauti Eiropas Parlamenta lēmumā par budžeta izpildes apstiprināšanu,

                  1.

                  sniedz priekšsēdētājam apstiprinājumu par Eiropas Parlamenta 2016. finanšu gada budžeta izpildi;

                  2.

                  izklāsta savus konstatējumus turpmāk tekstā iekļautajā rezolūcijā;

                  3.

                  uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Antonio TAJANI

               Ģenerālsekretārs

            Klaus WELLE

         (1)  OV L 48, 24.2.2016.

         (2)  OV C 323, 28.9.2017., 1. lpp.

         (3)  OV C 266, 11.8.2017., 1. lpp.

         (4)  OV C 322, 28.9.2017., 1. lpp.

         (5)  OV C 322, 28.9.2017., 10. lpp.

         (6)  OV L 298, 26.10.2012., 1. lpp.

         (7)  PE 422.541/Bur.


title: Padomes Lēmums (ES) 2018/1561 (2018. gada 15. oktobris), ar ko nosaka nostāju, kas Eiropas Savienības vārdā jāieņem EPN komitejā, kura izveidota ar Pagaidu nolīgumu ceļā uz Ekonomisko partnerattiecību nolīgumu starp Eiropas Kopienu un tās dalībvalstīm, no vienas puses, un Centrālāfrikas Līgumslēdzēju pusi, no otras puses, par EPN komitejas lēmuma pieņemšanu attiecībā uz Horvātijas Republikas pievienošanos Eiropas Savienībai

text:
                  18.10.2018

                  LV

                  Eiropas Savienības Oficiālais Vēstnesis

                  L 261/23

         PADOMES LĒMUMS (ES) 2018/1561
         (2018. gada 15. oktobris),
         ar ko nosaka nostāju, kas Eiropas Savienības vārdā jāieņem EPN komitejā, kura izveidota ar Pagaidu nolīgumu ceļā uz Ekonomisko partnerattiecību nolīgumu starp Eiropas Kopienu un tās dalībvalstīm, no vienas puses, un Centrālāfrikas Līgumslēdzēju pusi, no otras puses, par EPN komitejas lēmuma pieņemšanu attiecībā uz Horvātijas Republikas pievienošanos Eiropas Savienībai
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību (LESD) un jo īpaši tā 207. pantu un 218. panta 9. punktu,
         ņemot vērā Pagaidu nolīgumu ceļā uz Ekonomisko partnerattiecību nolīgumu starp Eiropas Kopienu un tās dalībvalstīm, no vienas puses, un Centrālāfrikas Līgumslēdzēju pusi, no otras puses (“nolīgums”) (1),
         ņemot vērā Eiropas Komisijas priekšlikumu,
         tā kā:

                     (1)

                     Ievērojot Padomes Lēmumu 2009/152/EK (2), nolīgums tika parakstīts Savienības vārdā 2009. gada 15. janvārī un tiek provizoriski piemērots kopš 2014. gada 4. augusta.

                     (2)

                     2011. gada 9. decembrī tika parakstīts Līgums par Horvātijas Republikas pievienošanos Eiropas Savienībai, un 2013. gada 1. jūlijā tas stājās spēkā.

                     (3)

                     Horvātijas Republika nolīgumam pievienojās 2017. gada 8. novembrī, deponējot savu pievienošanās aktu.

                     (4)

                     Ievērojot nolīguma 102. pantu, EPN komiteja var lemt par grozījumiem, kas varētu būt nepieciešami pēc jaunu dalībvalstu pievienošanās Savienībai.

                     (5)

                     Ir lietderīgi noteikt nostāju, kas Savienības vārdā ir jāieņem attiecībā uz EPN komitejas lēmuma pieņemšanu tās gadskārtējā sanāksmē par nolīguma grozījumiem, kas ir nepieciešami pēc Horvātijas Republikas pievienošanās Savienībai,

               IR PIEŅĒMUSI ŠO LĒMUMU.

            1. pants
            Nostājas, kas Eiropas Savienības vārdā ir jāieņem EPN komitejā, kura izveidota ar Pagaidu nolīgumu ceļā uz Ekonomisko partnerattiecību nolīgumu starp Eiropas Kopienu un tās dalībvalstīm, no vienas puses, un Centrālāfrikas Līgumslēdzēju pusi, no otras puses, par EPN komitejas lēmuma pieņemšanu tās gadskārtējā sanāksmē attiecībā uz Horvātijas Republikas pievienošanos Savienībai, pamatā ir EPN komitejas lēmuma projekts, kas pievienots šim lēmumam.

            2. pants
            Pēc EPN komitejas lēmuma pieņemšanas to publicē Eiropas Savienības Oficiālajā Vēstnesī.

            Luksemburgā, 2018. gada 15. oktobrī

                  Padomes vārdā –

                  priekšsēdētāja

               F. MOGHERINI

            (1)  OV L 57, 28.2.2009., 2. lpp.

            (2)  Padomes Lēmums 2009/152/EK (2008. gada 20. novembris), lai parakstītu un provizoriski piemērotu Pagaidu nolīgumu ceļā uz Ekonomisko partnerattiecību nolīgumu starp Eiropas Kopienu un tās dalībvalstīm, no vienas puses, un Centrālāfrikas Līgumslēdzēju pusi, no otras puses (OV L 57, 28.2.2009., 1. lpp.).

            PROJEKTS
            Ar Pagaidu nolīgumu ceļā uz Ekonomisko partnerattiecību nolīgumu starp Eiropas Kopienu un tās dalībvalstīm, no vienas puses, un Centrālāfrikas Līgumslēdzēju pusi, no otras puses, izveidotās
            EPN KOMITEJAS LĒMUMS Nr. …/2018
            (… gada …)
            attiecībā uz Horvātijas Republikas pievienošanos Eiropas Savienībai
            EPN KOMITEJA,
            ņemot vērā Pagaidu nolīgumu ceļā uz Ekonomisko partnerattiecību nolīgumu starp Eiropas Kopienu un tās dalībvalstīm, no vienas puses, un Centrālāfrikas Līgumslēdzēju pusi, no otras puses (“nolīgums”), kas parakstīts Briselē 2009. gada 15. janvārī un ko provizoriski piemēro no 2014. gada 4. augusta, un jo īpaši tā 100., 102. un 107. pantu,
            ņemot vērā Līgumu par Horvātijas Republikas pievienošanos Eiropas Savienībai (“Savienība”) un Aktu par pievienošanos nolīgumam, ko Horvātijas Republika deponējusi 2017. gada 8. novembrī,
            tā kā:

                        (1)

                        Saskaņā ar nolīguma un šā lēmuma noteikumiem Centrālāfrikas Līgumslēdzēju pusi veido Kamerūnas Republika,

                        (2)

                        Nolīgums ir piemērojams, no vienas puses, teritorijām, kurās piemēro Līgumu par Eiropas Savienības darbību, un saskaņā ar minētajā Līgumā paredzētajiem nosacījumiem un, no otras puses, Kamerūnas Republikas teritorijai.

                        (3)

                        Ievērojot nolīguma 102. panta 3. punktu, EPN komiteja var lemt par grozījumiem, kas varētu būt nepieciešami pēc jaunu dalībvalstu pievienošanās Savienībai,

                  IR PIEŅĒMUSI ŠO LĒMUMU.

               1. pants
               Horvātijas Republika, būdama nolīguma Puse, tādā pašā veidā kā pārējās Savienības dalībvalstis attiecīgi pieņem un ņem vērā nolīguma, kā arī tam pievienoto pielikumu, protokolu un deklarāciju tekstu.

               2. pants
               Nolīguma 107. pantu aizstāj ar šādu:

                     “107. pants
                     Autentiskās valodas
                     Šis nolīgums ir sagatavots divos oriģināleksemplāros angļu, bulgāru, čehu, dāņu, franču, grieķu, holandiešu, horvātu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā, un visi teksti ir vienlīdz autentiski.”

               3. pants
               Savienība nosūta Kamerūnas Republikai nolīgumu horvātu valodas redakcijā.

               4. pants

                  1.   Nolīguma noteikumus piemēro no Kamerūnas Republikas uz Horvātijas Republiku vai no Horvātijas Republikas uz Kamerūnas Republiku eksportētām precēm, kuras atbilst izcelsmes noteikumiem, kas ir spēkā nolīguma Pušu teritorijā, un kuras 2014. gada 4. augustā bija tranzītā vai pagaidu glabāšanā, muitas noliktavā vai brīvajā zonā Kamerūnas Republikā vai Horvātijas Republikā.

                  2.   Šā panta 1. punktā minētajos gadījumos piemēro preferenciālo režīmu ar noteikumu, ka četru mēnešu laikā no šā lēmuma spēkā stāšanās dienas importētājvalsts muitas iestādēm ir iesniegts izcelsmes apliecinājums, ko ar atpakaļejošu spēku izdevušas eksportētājvalsts muitas iestādes.

               5. pants
               Kamerūnas Republika apņemas saistībā ar Horvātijas Republikas pievienošanos Eiropas Savienībai necelt prasības un nesniegt pieprasījumus vai iesniegumus, kā arī negrozīt un neatcelt nekādas koncesijas atbilstīgi 1994. gada Vispārējās vienošanās par tarifiem un tirdzniecību (GATT) XXIV panta 6. punktam un XXVIII pantam vai Vispārējās vienošanās par pakalpojumu tirdzniecību (GATS) XXI pantam.

               6. pants
               Šis lēmums stājas spēkā tā parakstīšanas dienā.
               Tomēr 3. un 4. pantu piemēro no 2014. gada 4. augusta.

               …,

                     Kamerūnas Republikas vārdā –

                     Eiropas Savienības vārdā –


title: Padomes Lēmums (ES) 2018/1572 (2018. gada 15. oktobris) par to, ka Savienība piemēro Apvienoto Nāciju Organizācijas Eiropas Ekonomikas komisijas Noteikumus Nr. 9, 63 un 92 par vienotiem noteikumiem par trīs riteņu transportlīdzekļu, mopēdu un par L kategorijas transportlīdzekļu izplūdes maiņas klusinātājsistēmu apstiprināšanu attiecībā uz skaņas emisiju

text:
                  19.10.2018

                  LV

                  Eiropas Savienības Oficiālais Vēstnesis

                  L 262/55

         PADOMES LĒMUMS (ES) 2018/1572
         (2018. gada 15. oktobris)
         par to, ka Savienība piemēro Apvienoto Nāciju Organizācijas Eiropas Ekonomikas komisijas Noteikumus Nr. 9, 63 un 92 par vienotiem noteikumiem par trīs riteņu transportlīdzekļu, mopēdu un par L kategorijas transportlīdzekļu izplūdes maiņas klusinātājsistēmu apstiprināšanu attiecībā uz skaņas emisiju
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 114. pantu un 207. pantu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Ar Padomes Lēmumu 97/836/EK (1) Savienība pievienojās Apvienoto Nāciju Organizācijas Eiropas Ekonomikas komisijas Nolīgumam par vienotu tehnisko prasību apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (2) (“Pārskatītais 1958. gada nolīgums”).

                     (2)

                     Apvienoto Nāciju Organizācijas Eiropas Ekonomikas komisijas (ANO/EEK) Noteikumu Nr. 9 – Vienoti noteikumi par L2, L4 un L5 kategorijas transportlīdzekļu apstiprināšanu attiecībā uz skaņas emisiju, ANO/EEK Noteikumu Nr. 63 – Vienoti noteikumi par L1 kategorijas transportlīdzekļu apstiprināšanu attiecībā uz skaņas emisiju un ANO/EEK Noteikumu Nr. 92 – Vienoti noteikumi par L1, L2, L3, L4 un L5 kategorijas transportlīdzekļu izplūdes maiņas neoriģinālo klusinātājsistēmu (NORESS) apstiprināšanu (“ANO Noteikumi Nr. 9, 63 un 92”) harmonizētās prasības ir paredzētas tehnisko šķēršļu novēršanai mehānisko transportlīdzekļu tirdzniecībā starp Pārskatītā 1958 gada nolīguma līgumslēdzējām pusēm un lai nodrošinātu, ka šādi transportlīdzekļi piedāvātu augstu drošības un aizsardzības līmeni. L kategorijā ietilpst tādi vieglie transportlīdzekļi kā motorizēti velosipēdi, divu riteņu vai trīs riteņu mopēdi un motocikli ar blakusvāģi vai bez tā, tricikli un kvadricikli.

                     (3)

                     Eiropas Parlamenta un Padomes Regula (ES) Nr. 168/2013 (3) un Komisijas Deleģētā regula (ES) Nr. 134/2014 (4) pilnvaro pieņemt divu riteņu un trīs riteņu mehānisko transportlīdzekļu un kvadriciklu pieļaujamos skaņas līmeņus, prasības izplūdes maiņas klusinātājsistēmām un testēšanas procedūras.

                     (4)

                     Regulas (ES) Nr. 168/2013 IV, V un VI pielikums un Regulas (ES) Nr. 134/2014 IX pielikums satur prasības L kategorijas transportlīdzekļu apstiprināšanai attiecībā uz pieļaujamo skaņas līmeni un izplūdes sistēmu.

                     (5)

                     Dienā, kad Savienība pievienojās Pārskatītajam 1958. gada nolīgumam, tā pievienojās virknei ANO noteikumu, kuri uzskatīti Lēmuma 97/836/EK II pielikumā; ANO Noteikumi Nr. 9, 63 un 92 nebija iekļauti šajā sarakstā.

                     (6)

                     Kā noteikts Lēmuma 97/836/EK 3. panta 3. punktā un saskaņā ar Pārskatītā 1958. gada nolīguma 1. panta 7. punktu Savienība var nolemt piemērot vienus, vairākus vai visus ANO noteikumus, kuriem tā nepievienojās laikā, kad tā pievienojās Pārskatītajam 1958. gada nolīgumam.

                     (7)

                     Līdz ar jaunākajiem grozījumiem ANO Noteikumos Nr. 9, 63 un 92, kas tos saskaņo ar Regulu (ES) Nr. 168/2013 un (ES) Nr. 134/2014 attiecīgajiem tehniskajiem noteikumiem, Savienība tagad var piemērot ANO Noteikumus Nr. 9, 63 un 92, lai nodrošinātu kopīgas, harmonizētas prasības starptautiskā līmenī. Tam būtu jāļauj Eiropas uzņēmumiem ievērot vienu prasību kopumu, kas atzīts visā pasaulē, jo īpaši Pārskatītā 1958. gada nolīguma līgumslēdzējas pusēs,

               IR PIEŅĒMUSI ŠO LĒMUMU.

            1. pants
            Eiropas Savienība piemēro ANO/EEK Noteikumus Nr. 9 – Vienoti noteikumi par L2, L4 un L5 kategorijas transportlīdzekļu apstiprināšanu attiecībā uz skaņas emisiju, ANO/EEK Noteikumus Nr. 63 – Vienoti noteikumi par L1 kategorijas transportlīdzekļu apstiprināšanu attiecībā uz skaņas emisiju un ANO/EEK Noteikumus Nr. 92 – Vienoti noteikumi par L1, L2, L3, L4 un L5 kategorijas transportlīdzekļu izplūdes maiņas neoriģinālo klusinātājsistēmu (NORESS) apstiprināšanu.

            2. pants
            Komisija šo lēmumu paziņo Apvienoto Nāciju Organizācijas ģenerālsekretāram.

            3. pants
            Šis lēmums ir adresēts Komisijai.

            Luksemburgā, 2018. gada 15. oktobrī

                  Padomes vārdā –

                  priekšsēdētāja

               E. KÖSTINGER

            (1)  Padomes Lēmums 97/836/EK (1997. gada 27. novembris) par Eiropas Kopienas pievienošanos ANO Eiropas Ekonomikas komisijas Nolīgumam par vienotu tehnisko prasību apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada Nolīgums”) (OV L 346, 17.12.1997., 78. lpp.).

            (2)  OV L 346, 17.12.1997., 81. lpp.

            (3)  Eiropas Parlamenta un Padomes Regula (ES) Nr. 168/2013 (2013. gada 15. janvāris) par divu riteņu vai trīs riteņu transportlīdzekļu un kvadriciklu apstiprināšanu un tirgus uzraudzību (OV L 60, 2.3.2013., 52. lpp.).

            (4)  Komisijas Deleģētā regula (ES) Nr. 134/2014 (2013. gada 16. decembris) ar ko papildina Eiropas Parlamenta un Padomes Regulu (ES) Nr. 168/2013 attiecībā uz ekoloģiskajiem raksturlielumiem un spēkiekārtu veiktspēju un groza tās V pielikumu (OV L 53, 21.2.2014., 1. lpp.).


Komisijas 15.06.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.8861 - Comcast / Sky) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Komisijas Lēmums (ES) 2018/1701 (2018. gada 7. novembris) par ierosināto pilsoņu iniciatīvu “Obligāts pārtikas produktu marķējums – neveģetārs/veģetārs/vegānisks” (izziņots ar dokumenta numuru C(2018) 7300)

text:
                  13.11.2018

                  LV

                  Eiropas Savienības Oficiālais Vēstnesis

                  L 285/80

         KOMISIJAS LĒMUMS (ES) 2018/1701
         (2018. gada 7. novembris)
         par ierosināto pilsoņu iniciatīvu “Obligāts pārtikas produktu marķējums – neveģetārs/veģetārs/vegānisks”

               (izziņots ar dokumenta numuru C(2018) 7300)

         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 16. februāra Regulu (ES) Nr. 211/2011 par pilsoņu iniciatīvu (1) un jo īpaši tās 4. pantu,
         tā kā:

                     (1)

                     Ierosinātā pilsoņu iniciatīva “Obligāts pārtikas produktu marķējums – neveģetārs/veģetārs/vegānisks” attiecas uz jomu “Pārtikas produktu marķējums veģetāriešiem/vegāniem”.

                     (2)

                     Ierosinātās pilsoņu iniciatīvas mērķi aprakstīti šādi: “Veģetāriešiem un vegāniem visā ES ir grūti atpazīt piemērotu pārtiku. Mums jāpētī pārtikas produktu sastāvdaļu saraksts, lai saprastu, vai produkts atbilst mūsu vajadzībām, un īpaši jāuzmanās no neskaidras izcelsmes sastāvdaļām, kas var būt ražotas vai nu no augiem, vai no dzīvniekiem. Šo vēl vairāk sarežģī fakts, ka Eiropas Savienībā nav vienotas valodas. Tāpēc ierosinām tiesību aktus, pēc kuriem visi pārtikas produkti obligāti jāmarķē ar vienu no trim vienkāršām piktogrammām: neveģetārs, veģetārs vai vegānisks.”

                     (3)

                     Līgumā par Eiropas Savienību (LES) ir nostiprināta Savienības pilsonība, un tas pilnveido Savienības demokrātisko darbību, citstarp nosakot, ka katram pilsonim ir tiesības piedalīties Savienības demokrātijas norisēs, organizējot Eiropas pilsoņu iniciatīvu.

                     (4)

                     Tālab pilsoņu iniciatīvai vajadzīgajām procedūrām un nosacījumiem jābūt skaidriem, vienkāršiem, viegli īstenojamiem un samērīgiem ar pilsoņu iniciatīvas būtību, lai tiktu veicināta pilsoņu līdzdalība un Savienība kļūtu viņiem pieejamāka.

                     (5)

                     Līgumu īstenošanas nolūkā var pieņemt Savienības tiesību aktu, lai tuvinātu dalībvalstu normatīvajos vai administratīvajos aktos noteiktos noteikumus, kuri attiecas uz iekšējā tirgus izveidi un darbību, pamatojoties uz Līguma par Eiropas Savienības darbību (LESD) 114. pantu.

                     (6)

                     Minēto iemeslu dēļ nav tā, ka ierosinātā pilsoņu iniciatīva acīmredzami neietilptu Komisijas pilnvaru lokā iesniegt priekšlikumu par Savienības tiesību aktu nolūkā īstenot Līgumus saskaņā ar regulas 4. panta 2. punkta b) apakšpunktu.

                     (7)

                     Turklāt saskaņā ar minētās regulas 3. panta 2. punktu ir izveidota pilsoņu komiteja un ieceltas kontaktpersonas, un ierosinātā pilsoņu iniciatīva nav nedz acīmredzami aizskaroša, nenozīmīga vai provokatīva, nedz klajā pretrunā Savienības vērtībām, kas noteiktas LES 2. pantā.

                     (8)

                     Ierosinātā pilsoņu iniciatīva “Obligāts pārtikas produktu marķējums – neveģetārs/veģetārs/vegānisks” tāpēc būtu jāreģistrē,

               IR PIEŅĒMUSI ŠO LĒMUMU.

            1. pants
            Ar šo tiek reģistrēta ierosinātā pilsoņu iniciatīva “Obligāts pārtikas produktu marķējums – neveģetārs/veģetārs/vegānisks”.

            2. pants
            Šis lēmums stājas spēkā 2018. gada 12. novembrī.

            3. pants
            Šis lēmums ir adresēts ierosinātās pilsoņu iniciatīvas “Obligāts pārtikas produktu marķējums – neveģetārs/veģetārs/vegānisks” organizatoriem (pilsoņu komitejas locekļiem), ko pārstāv kontaktpersonas Madeleina KAY un Stefania DELPRETE.

            Briselē, 2018. gada 7. novembrī

                  Komisijas vārdā –

                  priekšsēdētāja pirmais vietnieks

               Frans TIMMERMANS

            (1)  OV L 65, 11.3.2011., 1. lpp.


Komisijas 15.11.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9132 - CDC Habitat / SwissLife REIM / ICF Novedis) saskaņā ar Padomes Regulu (EK) Nr. 139/2004 (Autentisks ir tikai teksts franču valodā)


Komisijas 27.11.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9137 - REHAU Verwaltungszentrale AG / MB Barter & Trading Holding AG) saskaņā ar Padomes Regulu (EK) Nr. 139/2004 (Autentisks ir tikai teksts vācu valodā)


title: Padomes Lēmums (ES) 2018/1867 (2018. gada 26. novembris) par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma IX pielikumā (Finanšu pakalpojumi) (Omnibus II) (Dokuments attiecas uz EEZ.)

text:
                  29.11.2018

                  LV

                  Eiropas Savienības Oficiālais Vēstnesis

                  L 304/29

         PADOMES LĒMUMS (ES) 2018/1867
         (2018. gada 26. novembris)
         par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma IX pielikumā (Finanšu pakalpojumi) (Omnibus II)
         (Dokuments attiecas uz EEZ)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 50., 53. 62. un 114. pantu saistībā ar 218. panta 9. punktu,
         ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību (1) un jo īpaši tās 1. panta 3. punktu,
         ņemot vērā Eiropas Komisijas priekšlikumu,
         tā kā:

                     (1)

                     Līgums par Eiropas Ekonomikas zonu (2) (“EEZ līgums”) stājās spēkā 1994. gada 1. janvārī.

                     (2)

                     Saskaņā ar EEZ līguma 98. pantu EEZ Apvienotā komiteja cita starpā var lemt par minētā līguma IX pielikuma, kurā ietverti noteikumi par finanšu pakalpojumiem, grozīšanu.

                     (3)

                     EEZ līgumā ir jāiekļauj Eiropas Parlamenta un Padomes Direktīva 2014/51/ES (3).

                     (4)

                     Tādēļ attiecīgi būtu jāgroza EEZ līguma IX pielikums.

                     (5)

                     Tādēļ Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

               IR PIEŅĒMUSI ŠO LĒMUMU.

            1. pants
            Nostājas, kas Savienības vārdā ir jāieņem EEZ Apvienotajā komitejā attiecībā uz ierosināto grozījumu EEZ līguma IX pielikumā (Finanšu pakalpojumi), pamatā ir EEZ Apvienotās komitejas lēmuma projekts, kas pievienots šim lēmumam.

            2. pants
            Šis lēmums stājas spēkā tā pieņemšanas dienā.

            Briselē, 2018. gada 26. novembrī

                  Padomes vārdā –

                  priekšsēdētāja

               J. BOGNER-STRAUSS

            (1)  OV L 305, 30.11.1994., 6. lpp.

            (2)  OV L 1, 3.1.1994., 3. lpp.

            (3)  Eiropas Parlamenta un Padomes Direktīva 2014/51/ES (2014. gada 16. aprīlis), ar ko groza Direktīvu 2003/71/EK un Direktīvu 2009/138/EK un Regulas (EK) Nr. 1060/2009, (ES) Nr. 1094/2010 un (ES) Nr. 1095/2010 attiecībā uz Eiropas Uzraudzības iestādes (Eiropas Apdrošināšanas un fondēto pensiju iestādes) un Eiropas Uzraudzības iestādes (Eiropas Vērtspapīru un tirgu iestādes) pilnvarām (OV L 153, 22.5.2014., 1. lpp.).

            PROJEKTS
            EEZ APVIENOTĀS KOMITEJAS LĒMUMS Nr. …/2018
            (… gada …),
            ar ko groza EEZ līguma IX pielikumu (Finanšu pakalpojumi)
            EEZ APVIENOTĀ KOMITEJA,
            ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
            tā kā:

                        (1)

                        EEZ līgumā ir jāiekļauj Eiropas Parlamenta un Padomes Direktīva 2014/51/ES (2014. gada 16. aprīlis), ar ko groza Direktīvu 2003/71/EK un Direktīvu 2009/138/EK un Regulas (EK) Nr. 1060/2009, (ES) Nr. 1094/2010 un (ES) Nr. 1095/2010 attiecībā uz Eiropas Uzraudzības iestādes (Eiropas Apdrošināšanas un fondēto pensiju iestādes) un Eiropas Uzraudzības iestādes (Eiropas Vērtspapīru un tirgu iestādes) pilnvarām (1).

                        (2)

                        Tādēļ būtu attiecīgi jāgroza EEZ līguma IX pielikums,

                  IR PIEŅĒMUSI ŠO LĒMUMU.

               1. pants
               EEZ līguma IX pielikumu groza šādi:

                           1)

                           pielikuma 1. punktu (Eiropas Parlamenta un Padomes Direktīva 2009/138/EK) groza šādi:

                                       i)

                                       pievieno šādu ievilkumu:

                                                   “—

                                                      32014 L 0051: Eiropas Parlamenta un Padomes 2014. gada 16. aprīļa Direktīva 2014/51/ES (OV L 153, 22.5.2014., 1. lpp.).”;

                                       ii)

                                       pievieno šādus pielāgojumus:

                                                   “k)

                                                   direktīvā minētās atsauces uz EAFPI pilnvarām saskaņā ar Eiropas Parlamenta un Padomes Regulas (ES) Nr. 1094/2010 18. un 19. pantu gadījumos, kas minēti šā pielikuma 31.h punktā, kā arī saskaņā ar minēto punktu, uzskata par atsaucēm uz EBTA Uzraudzības iestādes pilnvarām attiecībā uz EBTA valstīm;

                                                   l)

                                                   52. panta 3. punktā un 77.f panta 1. punktā aiz vārda “Padomei” iekļauj vārdus “, EBTA Uzraudzības iestādei, EBTA valstu Pastāvīgajai komitejai”;

                                                   m)

                                                   65.a pantā aiz vārda “EAFPI” iekļauj vārdus “vai attiecīgā gadījumā EBTA Uzraudzības iestāde” attiecīgajā locījumā;

                                                   n)

                                                   70. pantā atsauces uz “centrālajām bankām, kas ietilpst Eiropas Centrālo banku sistēmā” saprot kā atsauces ne tikai uz to nozīmi direktīvā, bet arī uz EBTA valstu centrālajām bankām;

                                                   o)

                                                   138. panta 4. punktā attiecībā uz EBTA valstīm vārdu “EAFPI” lasa kā “EBTA Uzraudzības iestāde”, un vārdus “par kuriem ir paziņojusi EAFPI” lasa kā “par kuriem, pamatojoties uz EAFPI sagatavotajiem projektiem, ir paziņojusi EBTA Uzraudzības iestāde”;

                                                   p)

                                                   ar informāciju, kuras izcelsme ir EBTA valstīs, EAFPI neapmainās tādu sadarbības pasākumu ietvaros, kas noslēgti ar trešām valstīm vai to iestādēm saskaņā ar 172. panta 4. punkta e) apakšpunktu vai 260. panta 5. punkta e) apakšpunktu, bez skaidras to iestāžu piekrišanas, kuras to ir sniegušas, un attiecīgā gadījumā tikai tiem mērķiem, kam minētās iestādes devušas savu piekrišanu;

                                                   q)

                                                   308.b. panta 15. punktā attiecībā uz EBTA valstīm vārdus “2014. gada 23. maijā” lasa “dienā, kad stājas spēkā EEZ Apvienotās komitejas … Lēmums Nr. …/… [šis lēmums],”.”;

                           2)

                           pielikuma 29.b. punktā (Eiropas Parlamenta un Padomes Direktīva 2003/71/EK), 31.eb punktā (Eiropas Parlamenta un Padomes Regula (EK) Nr. 1060/2009) un 31.i punktā (Eiropas Parlamenta un Padomes Regula (ES) Nr. 1095/2010) pievieno šādu ievilkumu:

                                       “—

                                          32014 L 0051: Eiropas Parlamenta un Padomes 2014. gada 16. aprīļa Direktīva 2014/51/ES (OV L 153, 22.5.2014., 1. lpp.).”;

                           3)

                           pielikuma 31.h punktā (Eiropas Parlamenta un Padomes Regula (ES) Nr. 1094/2010) pievieno šādu tekstu:
                           “, kurā grozījumi izdarīti ar:

                                       —

                                          32014 L 0051: Eiropas Parlamenta un Padomes 2014. gada 16. aprīļa Direktīvu 2014/51/ES (OV L 153, 22.5.2014., 1. lpp.).”

               2. pants
               Direktīvas 2014/51/ES teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.

               3. pants
               Šis lēmums stājas spēkā […], ja ir iesniegti visi paziņojumi saskaņā ar EEZ līguma 103. panta 1. punktu (*1).

               4. pants
               Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

               Briselē,

                     EEZ Apvienotās komitejas vārdā –

                     priekšsēdētājs

                     EEZ Apvienotās komitejas sekretāri

               (1)  OV L 153, 22.5.2014., 1. lpp.

               (*1)  [Konstitucionālās prasības nav norādītas.] [Konstitucionālās prasības ir norādītas.]


title: Padomes Lēmums (2018. gada 26. novembris), ar ko pieņem Padomes nostāju par Eiropas Savienības 2018. finanšu gada budžeta grozījuma Nr. 6 projektu

text:
                  29.11.2018

                  LV

                  Eiropas Savienības Oficiālais Vēstnesis

                  C 430/1

         PADOMES LĒMUMS
         (2018. gada 26. novembris),
         ar ko pieņem Padomes nostāju par Eiropas Savienības 2018. finanšu gada budžeta grozījuma Nr. 6 projektu
         (2018/C 430/01)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
         ņemot vērā Eiropas Parlamenta un Padomes Regulu (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (1), un jo īpaši tās 44. pantu,
         tā kā:

                     —

                     Savienības 2018. finanšu gada budžetu galīgajā variantā pieņēma 2017. gada 30. novembrī (2),

                     —

                     Komisija 2018. gada 16. oktobrī iesniedza priekšlikumu, kurā ir ietverts 2018. finanšu gada vispārējā budžeta grozījuma Nr. 6 projekts,

                     —

                     lai 2018. gada vispārējā budžeta grozījuma Nr. 6 projektu varētu pieņemt līdz gada beigām, Padomei ir jārīkojas nekavējoties. Tādēļ ir pamatoti saskaņā ar Padomes reglamenta 3. panta 3. punktu saīsināt 1. protokola 4. pantā paredzēto astoņu nedēļu termiņu valstu parlamentu informēšanai,

               IR NOLĒMUSI ŠĀDI.

            Vienīgais pants
            Padomes nostāja par Eiropas Savienības 2018. finanšu gada budžeta grozījuma Nr. 6 projektu tika pieņemta 2018. gada 26. novembrī.
            Viss teksts informācijai vai lejupielādei ir pieejams Padomes tīmekļa vietnē http://www.consilium.europa.eu/.

            Briselē, 2018. gada 26. novembrī

                  Padomes vārdā –

                  priekšsēdētāja

               J.BOGNER-STRAUSS

            (1)  OV L 193, 30.7.2018., 1. lpp.

            (2)  OV L 57, 28.2.2018., 1. lpp.


title: Padomes Lēmums (KĀDP) 2018/1884 (2018. gada 3. decembris), ar ko pagarina un groza Lēmumu 2010/452/KĀDP par Eiropas Savienības Pārraudzības misiju Gruzijā, EUMM Georgia

text:
                  4.12.2018

                  LV

                  Eiropas Savienības Oficiālais Vēstnesis

                  L 308/41

         PADOMES LĒMUMS (KĀDP) 2018/1884
         (2018. gada 3. decembris),
         ar ko pagarina un groza Lēmumu 2010/452/KĀDP par Eiropas Savienības Pārraudzības misiju Gruzijā, EUMM Georgia

         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2010. gada 12. augustā pieņēma Lēmumu 2010/452/KĀDP (1), ar kuru tika pagarināta Eiropas Savienības Pārraudzības misija Gruzijā (EUMM Georgia), ko izveidoja ar Padomes Vienoto rīcību 2008/736/KĀDP (2).

                     (2)

                     Padome 2016. gada 12. decembrī pieņēma Lēmumu (KĀDP) 2016/2238 (3), ar kuru EUMM Georgia pilnvaras tika pagarinātas līdz 2018. gada 14. decembrim un tika paredzēta finanšu atsauces summa līdz 2017. gada 14. decembrim.

                     (3)

                     Padome 2017. gada 7. decembrī pieņēma Lēmumu (KĀDP) 2017/2263 (4), ar ko paredzēja finanšu atsauces summu līdz 2018. gada 14. decembrim.

                     (4)

                     Pēc 2018. gada stratēģiskās pārskatīšanas Politikas un drošības komiteja ieteica EUMM Georgia pilnvaras pagarināt līdz 2020. gada 14. decembrim.

                     (5)

                     Būtu attiecīgi jāgroza Lēmums 2010/452/KĀDP.

                     (6)

                        EUMM Georgia darbība notiks apstākļos, kas var pasliktināties un kas varētu kavēt Līguma 21. pantā izklāstīto Savienības ārējās darbības mērķu sasniegšanu,

               IR PIEŅĒMUSI ŠO LĒMUMU.

            1. pants
            Lēmumu 2010/452/KĀDP groza šādi:

                        1)

                        lēmuma 14. panta 1. punktam pievieno šādu daļu:
                        “Ar misijas īstenošanu saistīto izdevumu segšanai paredzētā finanšu atsauces summa laikposmam no 2018. gada 15. decembra līdz 2020. gada 14. decembrim ir 38 200 000 EUR.”;

                        2)

                        lēmuma 18. panta otro daļu aizstāj ar šādu:
                        “Tas zaudē spēku 2020. gada 14. decembrī.”

            2. pants
            Šis lēmums stājas spēkā tā pieņemšanas dienā.
            To piemēro no 2018. gada 15. decembra.

            Briselē, 2018. gada 3. decembrī

                  Padomes vārdā –

                  priekšsēdētājs

               N. HOFER

            (1)  Padomes Lēmums 2010/452/KĀDP (2010. gada 12. augusts) par Eiropas Savienības Pārraudzības misiju Gruzijā, EUMM Georgia (OV L 213, 13.8.2010., 43. lpp.).

            (2)  Padomes Vienotā rīcība 2008/736/KĀDP (2008. gada 15. septembris) par Eiropas Savienības Pārraudzības misiju Gruzijā, EUMM Georgia (OV L 248, 17.9.2008., 26. lpp.).

            (3)  Padomes Lēmums (KĀDP) 2016/2238 (2016. gada 12. decembris), ar ko groza Lēmumu 2010/452/KĀDP par Eiropas Savienības Pārraudzības misiju Gruzijā, EUMM Georgia (OV L 337, 13.12.2016., 15. lpp.).

            (4)  Padomes Lēmums (KĀDP) 2017/2263 (2017. gada 7. decembris), ar ko groza Lēmumu 2010/452/KĀDP par Eiropas Savienības Pārraudzības misiju Gruzijā, EUMM Georgia (OV L 324, 8.12.2017., 51. lpp.).


title: Padomes Lēmums (KĀDP) 2018/1930 (2018. gada 10. decembris), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība

text:
                  10.12.2018

                  LV

                  Eiropas Savienības Oficiālais Vēstnesis

                  LI 313/5

         PADOMES LĒMUMS (KĀDP) 2018/1930
         (2018. gada 10. decembris),
         ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     2014. gada 17. martā Padome pieņēma Lēmumu 2014/145/KĀDP (1).

                     (2)

                     2018. gada 11. novembrī tā dēvētajās “Doņeckas Tautas Republikā” un “Luhanskas Tautas Republikā” tika sarīkotas tā dēvētās “vēlēšanas”, tāpēc Padome uzskata, ka deviņas personas būtu jāpievieno to personu, vienību un struktūru sarakstam, kurām piemēro ierobežojošus pasākumus, kā izklāstīts Lēmuma 2014/145/KĀDP pielikumā.

                     (3)

                     Attiecīgi būtu jāgroza Lēmuma 2014/145/KĀDP pielikums,

               IR PIEŅĒMUSI ŠO LĒMUMU.

            1. pants
            Šā lēmuma pielikumā uzskaitītās personas pievieno sarakstam, kas iekļauts Lēmuma 2014/145/KĀDP pielikumā.

            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.

            Briselē, 2018. gada 10. decembrī

                  Padomes vārdā –

                  priekšsēdētāja

               F. MOGHERINI

            (1)  Padomes Lēmums 2014/145/KĀDP (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV L 78, 17.3.2014., 16. lpp.).

            PIELIKUMS
            Lēmuma 2014/145/KĀDP pielikumā ietvertajā sarakstā pievieno šādas personas:

                           Vārds

                           Identifikācijas informācija

                           Pamatojums

                           Sarakstā iekļaušanas datums

                           “167.

                              Olga Valerievna POZDNYAKOVA / Olga Valeryevna POZDNYAKOVA

                           (Ольга Валерьевна ПОЗДНЯКОВА)

                              Olga Valeriyivna POZDNYAKOVA

                           (Ольга Валеріївна ПОЗДНЯКОВА)

                           Dzimšanas datums: 30.3.1982.
                           Dzimšanas vieta: Shakhty, Rostov Oblast, PSRS

                           Tā dēvētās “Doņeckas Tautas Republikas”“Centrālās vēlēšanu komisijas”“priekšsēdētāja”. Pildot šīs funkcijas, viņa piedalījās tā dēvēto “vēlēšanu” rīkošanā tā dēvētajā “Doņeckas Tautas Republikā”2018. gada 11. novembrī un tādējādi aktīvi atbalstīja un īstenoja darbības un politiku, kas grauj Ukrainas teritoriālo integritāti, suverenitāti un neatkarību, un vēl vairāk destabilizēja situāciju Ukrainā.

                           10.12.2018.

                           168.

                              Elena Valerievna KRAVCHENKO / Elena Valeryevna KRAVCHENKO

                           (Елена Валериевна КРАВЧЕНКО)

                              Olena Valeriyivna KRAVCHENKO

                           (Олена Валеріївна КРАВЧЕНКО)

                           Dzimšanas datums: 22.2.1983.
                           Dzimšanas vieta: Sverdlovsk (Ekaterinburg), PSRS

                           Tā dēvētās “Luhanskas Tautas Republikas”“Centrālās vēlēšanu komisijas”“priekšsēdētāja”. Pildot šīs funkcijas, viņa piedalījās tā dēvēto “vēlēšanu” rīkošanā tā dēvētajā “Luhanskas Tautas Republikā”2018. gada 11. novembrī un tādējādi aktīvi atbalstīja darbības un īstenoja politiku, kas grauj Ukrainas teritoriālo integritāti, suverenitāti un neatkarību, un vēl vairāk destabilizēja situāciju Ukrainā.

                           10.12.2018.

                           169.

                              Leonid Ivanovich PASECHNIK

                           (Леонид Иванович ПАСЕЧНИК)

                              Leonid Ivanovych PASICHNYK

                           (Леонід Іванович ПАСІЧНИК)

                           Dzimšanas datums: 15.3.1970.
                           Dzimšanas vieta: Voroshilovgrad – Luhansk, Voroshilovghrad Oblast, Ukrainas PSR

                           Tā dēvētās “Luhanskas Tautas Republikas”“ievēlētais vadītājs”. Uzņemoties un pildot šīs funkcijas, viņš aktīvi atbalstīja un īstenoja darbības un politiku, kas grauj Ukrainas teritoriālo integritāti, suverenitāti un neatkarību, un vēl vairāk destabilizēja situāciju Ukrainā.

                           10.12.2018.

                           170.

                              Vladimir Anatolievich BIDYOVKA / Vladimir Anatolievich BIDEVKA

                           (Владимир Анатольевич БИДЁВКА)

                              Volodymyr Anatoliyovych BIDIOVKA

                           (Володимир Анатолійович БІДЬОВКА)

                           Dzimšanas datums: 7.3.1981.
                           Dzimšanas vieta: Makeevka – Donetsk Oblast

                           Tā dēvētās “Doņeckas Tautas Republikas” tā dēvētās “Tautas padomes”“priekšsēdētājs”. Uzņemoties un pildot šīs funkcijas, viņš aktīvi atbalstīja un īstenoja darbības un politiku, kas grauj Ukrainas teritoriālo integritāti, suverenitāti un neatkarību, un vēl vairāk destabilizēja situāciju Ukrainā.

                           10.12.2018.

                           171.

                              Denis Nikolaevich MIROSHNICHENKO

                           (Денис Николаевич МИРОШНИЧЕНКО)

                           Dzimšanas datums: 8.12.1987.
                           Dzimšanas vieta: Luhansk

                           Tā dēvētās “Luhanskas Tautas Republikas” tā dēvētās “Tautas padomes”“priekšsēdētājs”. Uzņemoties un pildot šīs funkcijas, viņš aktīvi atbalstīja un īstenoja darbības un politiku, kas grauj Ukrainas teritoriālo integritāti, suverenitāti un neatkarību, un vēl vairāk destabilizēja situāciju Ukrainā.

                           10.12.2018.

                           172.

                              Aleksey Alekseevich NAYDENKO

                           (Алексей Алексеевич НАЙДЕНКО)

                              Oleksii Oleksiyovych NAYDENKO

                           (Олексій Олексійович НАЙДЕНКО)

                           Dzimšanas datums: 2.6.1980.
                           Dzimšanas vieta: Donetsk

                           Tā dēvētās “Doņeckas Tautas Republikas”“Centrālās vēlēšanu komisijas”“priekšsēdētājas vietnieks”. Pildot šīs funkcijas, viņš piedalījās tā dēvēto “vēlēšanu” rīkošanā tā dēvētajā “Doņeckas Tautas Republikā”2018. gada 11. novembrī un tādējādi aktīvi atbalstīja un īstenoja politiku, kas grauj Ukrainas teritoriālo integritāti, suverenitāti un neatkarību, un vēl vairāk destabilizēja situāciju Ukrainā.

                           10.12.2018.

                           173.

                              Vladimir Yurievich VYSOTSKIY

                           (Владимир Юрьевич ВЫСОЦКИЙ)

                              Volodymyr Yuriyovych VYSOTSKYI

                           (Володимир Юрійович ВИСОЦЬКИЙ)

                           Dzimšanas datums: 7.4.1985.
                           Dzimšanas vieta: Autonomous Republic of Crimea

                           Tā dēvētās “Doņeckas Tautas Republikas”“Centrālās vēlēšanu komisijas”“sekretārs”. Pildot šīs funkcijas, viņš piedalījās tā dēvēto “vēlēšanu” rīkošanā tā dēvētajā “Doņeckas Tautas Republikā”2018. gada 11. novembrī un tādējādi aktīvi atbalstīja un īstenoja politiku, kas grauj Ukrainas teritoriālo integritāti, suverenitāti un neatkarību, un vēl vairāk destabilizēja situāciju Ukrainā.

                           10.12.2018.

                           174.

                              Maksim Aleksandrovich SVIDCHENKO

                           (Максим Александрович СВИДЧЕНКО)

                              Maksym Oleksandrovych SVIDCHENKO

                              Максим Олександрович СВІДЧЕНКО

                           Dzimšanas datums: 6.4.1978.

                           Tā dēvētās “Luhanskas Tautas Republikas”“Centrālās vēlēšanu komisijas”“priekšsēdētājas vietnieks”. Pildot šīs funkcijas, viņš piedalījās tā dēvēto “vēlēšanu” rīkošanā tā dēvētajā “Luhanskas Tautas Republikā”2018. gada 11. novembrī un tādējādi aktīvi atbalstīja un īstenoja politiku, kas grauj Ukrainas teritoriālo integritāti, suverenitāti un neatkarību, un vēl vairāk destabilizēja situāciju Ukrainā.

                           10.12.2018.

                           175.

                              Ekaterina Vasilyevna TERESHCHENKO / Ekaterina Vasilievna TERESHCHENKO

                           (Екатерина Васильевна ТЕРЕЩЕНКО)

                              Kateryna Vasylivna TERESHCHENKO

                           (Катерина Василівна ТЕРЕЩЕНКО)

                           Dzimšanas datums: 31.5.1986.

                           Tā sauktās “Luhanskas Tautas Republikas”“Centrālās vēlēšanu komisijas”“sekretāre”. Pildot šīs funkcijas, viņa piedalījās tā dēvēto “vēlēšanu” rīkošanā tā dēvētajā “Luhanskas Tautas Republikā”2018. gada 11. novembrī un tādējādi aktīvi atbalstīja un īstenoja politiku, kas grauj Ukrainas teritoriālo integritāti, suverenitāti un neatkarību, un vēl vairāk destabilizēja situāciju Ukrainā.”

                           10.12.2018.”


title: Padomes Lēmums (ES) 2019/53 (2018. gada 20. decembris) par nostāju, kas Eiropas Savienības vārdā jāieņem Roterdamas konvencijas Pušu konferencē attiecībā uz atbilstības procedūrām

text:
                  14.1.2019

                  LV

                  Eiropas Savienības Oficiālais Vēstnesis

                  L 10/64

         PADOMES LĒMUMS (ES) 2019/53
         (2018. gada 20. decembris)
         par nostāju, kas Eiropas Savienības vārdā jāieņem Roterdamas konvencijas Pušu konferencē attiecībā uz atbilstības procedūrām
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 192. panta 1. punktu un 207. panta 3. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Ar Padomes Lēmumu 2006/730/EK (1) Savienības vārdā tika noslēgta un 2004. gada 24. februārī stājās spēkā Roterdamas konvencija par procedūru, saskaņā ar kuru starptautiskajā tirdzniecībā dodama iepriekš norunāta piekrišana attiecībā uz dažām bīstamām ķīmiskām vielām un pesticīdiem (“konvencija”).

                     (2)

                     Saskaņā ar konvencijas 22. pantu Pušu konference var pieņemt konvencijas papildu pielikumus, kas attiecas uz procedūras, zinātniskiem, tehniskiem vai administratīviem jautājumiem.

                     (3)

                     Pušu konferences 9. kārtējā sēdē, kas notiks no 2019. gada 29. aprīļa līdz 10. maijam, puses apsvērs papildu procedūras pielikuma pieņemšanu, lai ieviestu neatbilstības mehānismu, kas prasīts konvencijas 17. pantā.

                     (4)

                     Ir lietderīgi noteikt nostāju, kas Savienības vārdā ir jāieņem Pušu konferencē, jo papildu procedūras pielikums būs Savienībai saistošs.

                     (5)

                     Savienība atkārtoti apliecina, ka ir ļoti svarīgi veicināt un uzņemties starptautiskās saistības labāk ieviest daudzpusējus vides nolīgumus un standartus.

                     (6)

                     Lai nodrošinātu vienotu Savienības starptautisko pārstāvību un ciktāl konvencija ir gan Savienības, gan dalībvalstu kompetencē, Komisijai un dalībvalstīm būtu cieši jāsadarbojas atbilstības mehānisma pieņemšanas nolūkā,

               IR PIEŅĒMUSI ŠO LĒMUMU.

            1. pants
            Nostāja, kas Savienības vārdā ir jāieņem gaidāmajā Roterdamas konvencijas Pušu konferencē, ir atbalstīt atbilstības akta projektu, kas pievienots šim lēmumam.
            Nelielām izmaiņām šim lēmumam pievienotajā atbilstības akta projektā Savienības pārstāvji, ņemot vērā norises gaidāmajā Pušu konferencē un apspriežoties ar dalībvalstīm koordinācijas sanāksmēs uz vietas, drīkst piekrist bez jauna Padomes lēmuma.

            2. pants
            Šis lēmums stājas spēkā tā pieņemšanas dienā.

            3. pants
            Šo lēmumu publicē Eiropas Savienības Oficiālajā Vēstnesī.

            Briselē, 2018. gada 20. decembrī

                  Padomes vārdā –

                  priekšsēdētāja

               E. KÖSTINGER

            (1)  Padomes Lēmums 2006/730/EK (2006. gada 25. septembris), lai Eiropas Kopienas vārdā noslēgtu Roterdamas Konvenciju par iepriekš norunātas piekrišanas procedūru attiecībā uz dažām bīstamām ķīmiskām vielām un pesticīdiem starptautiskajā tirdzniecībā (OV L 299, 28.10.2006., 23. lpp.).

            PIELIKUMS

               Lēmuma projekts RC-9/[ ]: Roterdamas konvencijas prasību izpildes procedūras un mehānismi

               Iesniedzējs:

            Nolemj konvencijas VII pielikumu, kurā noteikti Roterdamas konvencijas izpildes procedūras un mehānismi, pieņemt šā lēmuma pielikuma redakcijā.

               Papildinājums

                  VII pielikums. Roterdamas konvencijas prasību izpildes procedūras un mehānismi

                           1.

                           Ar šo izveido Atbilstības komiteju (turpmāk “komiteja”).

                     Locekļi

                           2.

                           Komitejā ir 15 locekļu. Locekļus izvirza puses un ievēlē Pušu konference, vadoties pēc Apvienoto Nāciju Organizācijas piecu reģionālo grupu līdzvērtīgas pārstāvības principa.

                           3.

                           Locekļiem ir speciālas zināšanas un īpaša kvalifikācija konvencijas darbības jomā. Saistības locekļi pilda objektīvi un konvencijas interesēs.

                     Locekļu ievēlēšana

                           4.

                           Pirmajā sēdē pēc šā pielikuma stāšanās spēkā Pušu konference ievēlē astoņus komitejas locekļus uz vienu pilnvaru termiņu un septiņus locekļus uz diviem pilnvaru termiņiem. Pušu konference katrā nākamajā kārtējā sēdē ievēlē uz diviem pilnvaru termiņiem jaunus locekļus, kas aizvietos tos locekļus, kuru pilnvaru termiņš ir beidzies vai drīz beigsies. Locekļi nepaliek amatā ilgāk par diviem termiņiem pēc kārtas. Šajā pielikumā “termiņš” nozīmē laikposmu, kas sākas Pušu konferences kārtējās sēdes beigās un beidzas Pušu konferences nākamās kārtējās sēdes beigās.

                           5.

                           Ja vairāki komitejas locekļi atkāpjas no amata vai nespēj amatā palikt līdz pilnvaru termiņa beigām, vai nespēj pildīt savas funkcijas, tad locekli izvirzījusī puse uz atlikušo pilnvaru laiku izvirza aizvietotāju.

                     Amatpersonas

                           6.

                           Komiteja ievēlē savu priekšsēdētāju. Priekšsēdētāja vietnieku un referentu komiteja rotācijas kārtībā ievēlē saskaņā ar Pušu konferences reglamenta 30. noteikumu.

                     Sēdes

                           7.

                           Komiteja notur sēdes pēc vajadzības un laika ziņā pēc iespējas tuvu Pušu konferences vai citu konvencijas struktūru sēdēm.

                           8.

                           Ievērojot 9. punktu, komitejas sēdes ir atvērtas pusēm un sabiedrībai, ja vien komiteja nepieņem citu lēmumu.
                           Komitejai izskatot pēc 12. un 13. punkta iesniegtos iesniegumus, komitejas sēdes ir pieejamas pusēm un slēgtas sabiedrībai, ja vien puse, kuras atbilstība tiek apšaubīta, nepiekrīt citādai praksei.
                           Pusēm un novērotājiem, kam sēde ir atvērta, sēdē nav tiesību piedalīties, ja vien komiteja un puse, kuras atbilstība tiek apšaubīta, nepiekrīt citādai praksei.

                           9.

                           Ja sniegta informācija par kādas puses iespējamu neatbilstību, attiecīgo pusi uzaicina piedalīties komitejā notiekošajā iesnieguma izskatīšanā. Taču minētā puse nedrīkst piedalīties komitejas ieteikuma vai secinājumu izstrādē un pieņemšanā.

                           10.

                           Komiteja dara visu iespējamo, lai par visiem būtiskajiem jautājumiem panāktu vienprātību. Ja tas nav iespējams, ziņojumā atspoguļo visu komitejas locekļu viedokļus. Galējas nepieciešamības gadījumā, ja darīts viss iespējamais panākt vienprātību un vienošanās nav panākta, tad jebkuru lēmumu pieņem četru piektdaļu klātesošo un balsojošo locekļu vairākums vai astoņi locekļi (izvēlas lielāko locekļu skaitu). Kvorums ir desmit komitejas locekļi.

                           11.

                           Ikviens komitejas loceklis jebkurā jautājumā, ko komiteja izskata, izvairās no tieša vai netieša interešu konflikta. Ja loceklis konstatē, ka pastāv tiešs vai netiešs interešu konflikts, vai ja loceklis ir puses, kuras atbilstība tiek apšaubīta, valstspiederīgais, tad loceklis vēl pirms jautājuma par šo faktu informē komiteju. Attiecīgais loceklis nepiedalās ar minēto jautājumu saistīta komitejas ieteikuma izstrādē un pieņemšanā.

                           12.

                           Gadījumos, uz ko attiecas a) un b) apakšpunkts, iesniegumu ar sekretariāta starpniecību var iesniegt rakstiski:

                                       a)

                                       puse, kas uzskata, ka neskatoties uz tās labākajiem centieniem tai nav vai nebūs iespējas izpildīt zināmus konvencijas uzliktos pienākumus. Minētajā iesniegumā jāiekļauj sīkas ziņas par attiecīgajiem skartajiem pienākumiem un to iemeslu novērtējums, kuru dēļ puse var nespēt pildīt minētos pienākumus. Ja iespējams, var pievienot pamatojošu informāciju vai norādes uz to, kur šāda pamatojoša informācija ir atrodama. Iesniegumā var iekļaut ierosinājumus par risinājumiem, kurus puse uzskata par vispiemērotākajiem tā īpašajai situācijai;

                                       b)

                                       puse, ko tieši skar vai varētu tieši skart apgalvotā citas puses nespēja izpildīt konvencijas uzliktās pienākumus. Puse, kura iesniegumu vēlas sniegt uz šīs daļas pamata, pirms tam apspriežas ar pusi, kuras atbilstība tiek apšaubīta. Iesniegumā sīkāk precizē, par kuriem pienākumiem ir runa, un iekļauj iesniegumu pamatojošas ziņas, arī par to, kā tas skar vai varētu skart pusi.

                           13.

                           Lai novērtētu iespējamos sarežģījumus, ar kuriem puses, pildot savus pienākumus saskaņā ar konvencijas 4. panta 1. punktu, 5. panta 1. un 2. punktu un 10. pantu, saskārušās, komiteja, no sekretariāta saņemot šo pušu sniegto informāciju, ko tās sniegušas saskaņā ar minētajiem noteikumiem, rakstiski paziņo pusei par attiecīgo jautājumu. Ja jautājums 90 dienu laikā ar sekretariāta starpniecību konsultāciju ceļā ar attiecīgo pusi nav atrisināts un komiteja jautājumu izskata dziļāk, tā rīkojas saskaņā ar 16. līdz 24. punktu.

                           14.

                           Iesniegumus, kas iesniegti uz 12. punkta a) apakšpunkta pamata, sekretariāts divu nedēļu laikā pēc saņemšanas pārvirza komitejas locekļiem izskatīšanai nākamajā komitejas sēdē.

                           15.

                           Sekretariāts divu nedēļu laikā pēc tam, kad tas saņēmis jebkādu uz 12. punkta b) apakšpunkta vai 13. punkta noteikumu ietvaros iesniegtu iesniegumu, nosūta kopiju pusei, kuras atbilstība konvencijai tiek apšaubīta, un komitejas locekļiem izskatīšanai nākamajā komitejas sēdē.

                           16.

                           Puses, kuru atbilstība tiek apšaubīta, var sniegt atbildes rakstu vai komentārus visos šajā lēmumā aprakstītās procedūras posmos.

                           17.

                           Neskarot 16. punktu, papildu ziņas, ko puse, kuras atbilstība tiek apšaubīta, sniegusi atbildes rakstā uz iesniegumu, jāpārsūta sekretariātam trīs mēnešu laikā no datuma, kurā saņemts minētās puses iesniegums, ja vien konkrētās lietas apstākļu dēļ nav vajadzīgs vairāk laika. Šādu informāciju nekavējoties nosūta komitejas locekļiem komitejas izskatīšanai nākamajā komitejas sēdē. Ja iesniegums iesniegts uz 12. punkta b) apakšpunkta pamata, sekretariāts informāciju nosūta arī pusei, kura informāciju iesniegusi.

                           18.

                           Komiteja var nolemt neizskatīt iesniegumus, kurus tā uzskata par:

                                       a)

                                       mazsvarīgu;

                                       b)

                                       acīmredzami nepamatotu.

                     Palīdzība

                           19.

                           Komiteja jebkuru uz 12. punkta pamata vai 13. punkta noteikumu ietvaros iesniegtu iesniegumu izskata, lai konstatētu faktus un aplūkojamā jautājuma cēloņus un palīdzētu jautājumu atrisināt, ņemot vērā konvencijas 16. pantu. Šajā nolūkā komiteja pusei var sniegt:

                                       a)

                                       konsultācijas;

                                       b)

                                       nesaistošus ieteikumus;

                                       c)

                                       jebkādu papildu informāciju, kas vajadzīga, lai pusei palīdzētu izstrādāt atbilstības plānu, tostarp laika grafiku un mērķrādītājus.

                     Iespējamie atbilstības problēmu risināšanas pasākumi

                           20.

                           Ja komiteja, īstenojusi 19. punktā izklāstīto atvieglojumu procedūru un ņēmusi vērā atbilstības grūtību cēloni, veidu, pakāpi un biežumu, tostarp to pušu finansiālās un tehniskās spējas, kuru atbilstība tiek apšaubīta, uzskata par vajadzīgu ierosināt turpmākus pasākumus, kas risinātu puses atbilstības problēmas, tad komiteja – konvencijas 18. panta 5. punkta c) apakšpunktā noteikto pilnvaru ietvaros – atbilstības panākšanas labad Pušu konferencei var ieteikt šādus saskaņā ar starptautiskajām tiesībām īstenojamus pasākumus:

                                       a)

                                       turpmāku konvencijas ietvaros sniegtu atbalstu attiecīgajai pusei, tostarp attiecīgā gadījumā atvieglotu piekļuvi finanšu resursiem, tehniskai palīdzībai un kapacitātes uzlabošanai;

                                       b)

                                       konsultācijas par turpmāko atbilstību, lai pusēm palīdzētu īstenot konvencijas noteikumus un uzlabotu sadarbību starp visām pusēm;

                                       c)

                                       attiecīgās puses uzaicināšanu sniegt jaunāko informāciju par saviem centieniem;

                                       d)

                                       paziņojumu, kurā paustas bažas par iespējamu neatbilstību nākotnē;

                                       e)

                                       paziņojumu, kurā paustas bažas par pašreizējo neatbilstību;

                                       f)

                                       izpildsekretāram adresētu pieprasījumu publiskot neatbilstības gadījumus;

                                       g)

                                       neatbilstīgajai pusei adresētu ieteikumu neatbilstības situāciju risināt, lai to atrisinātu.

                     Informācijas apstrāde

                           21.

                                          1)

                                          Komiteja attiecīgo informāciju ar sekretariāta starpniecību var saņemt no:

                                                      a)

                                                      pusēm;

                                                      b)

                                                      attiecīgiem avotiem, ja tā tos uzskata par vajadzīgiem un piemērotiem, ar iepriekšēju attiecīgās puses piekrišanu vai pēc Pušu konferences norādījumiem;

                                                      c)

                                                      konvencijas starpniecības centra un attiecīgajām starpvaldību organizācijām, komiteja šādu informāciju sniedz attiecīgajai pusei un uzaicina pusi to komentēt;

                                          2)

                                          par jautājumiem, kurus komiteja patlaban izskata, tā var pieprasīt informāciju no sekretariāta, ja vajadzīgs – ziņojuma veidā.

                           22.

                           Lai sistēmiskus vispārējas atbilstības jautājumus izskatītu pēc 25. punkta, komiteja var:

                                       a)

                                       pieprasīt informāciju no visām pusēm;

                                       b)

                                       atbilstoši attiecīgajām Pušu konferences norādēm pieprasīt attiecīgo informāciju no ticamiem avotiem un ārējiem ekspertiem; un

                                       c)

                                       konsultēties ar sekretariātu un izmantot savu pieredzi un zināšanu bāzi.

                           23.

                           Ņemot vērā konvencijas 14. pantu, komiteja, jebkura puse un jebkura persona, kas iesaistītas komitejas apspriedēs, aizsargā konfidenciāli saņemtās informācijas konfidencialitāti.

                     Pārraudzība

                           24.

                           Atbilstības komiteja pārrauga saskaņā ar 19. un 20. punktu veiktās darbības.

                     Vispārējās atbilstības jautājumi

                           25.

                           Atbilstības komiteja var izskatīt visām pusēm svarīgus sistēmiskus vispārējas atbilstības jautājumus, ja:

                                       a)

                                       Pušu konference to pieprasa;

                                       b)

                                       uz tādas informācijas pamata, kuru sekretariāts no pusēm ieguvis konvencijas noteikto funkciju izpildes ietvaros un kuru komitejai iesniedzis sekretariāts, komiteja nolemj, ka jāizskata jautājums par vispārēju neatbilstību un ka par to jāziņo Pušu konferencei.

                     Ziņojumi Pušu konferencei

                           26.

                           Komiteja ikvienā Pušu konferences sēdē izskatīšanai un apstiprināšanai iesniedz ziņojumu, kurā atspoguļots:

                                       a)

                                       ko komiteja ir paveikusi;

                                       b)

                                       komitejas secinājumi vai ieteikumi;

                                       c)

                                       komitejas turpmākā darba programma, tostarp to paredzamo sēžu grafiks, kuras tā uzskata par nepieciešamām savas darba programmas izpildei.

                     Citas palīgstruktūras

                           27.

                           Ja komitejas darbības saistībā ar konkrētiem jautājumiem ir arī citas Roterdamas konvencijas struktūras pārziņā, Pušu konference var uzdot Komitejai apspriesties ar šo struktūru.

                     Informācijas apmaiņa ar citiem attiecīgiem starptautiskiem vides nolīgumiem

                           28.

                           Attiecīgā gadījumā komiteja var lūgt specifisku informāciju pēc Pušu konferences pieprasījuma vai tieši no atbilstības komitejām, kuras cita attiecīgā starptautiskā vides nolīguma ietvaros nodarbojas ar bīstamām vielām un atkritumiem, un komiteja par šīm darbībām var ziņot Pušu konferencei.

                     Atbilstības mehānisma pārskatīšana

                           29.

                           Pušu konference regulāri pārskata šajā pielikumā noteikto procedūru un mehānismu īstenošanu.

                     Domstarpību izšķiršana

                           30.

                           Šīs procedūras un mehānismi neskar konvencijas 20. pantu.